অক্টোবর 4, 2018 ট্রেড বাইনারি বিকল্প দালাল লেখক সামান্তা ফারুক 96400 দর্শকরা\n১২টি প্রশ্ন দেয়া থাকবে, যেকোন ১০টির উত্তর দিতে হবে। যেকোন তিনটি গাইড বই কিনে ফেলুন। প্রতিরাতে কিছু না কিছু ম্যাথস্ প্র্যাকটিস না করে ঘুমাবেন না। শর্টকাটে ম্যাথস্ করবেন না, প্রতিটি স্টেপ বিস্তারিতভাবে দেখাবেন। কোন সাইডনোট, প্রাসঙ্গিক তথ্য যেন কিছুতেই বাদ না যায়। কিছু ছোটখাট বিষয়ের দিকে খেয়াল রাখবেন; এই যেমন, সাইডনোট লেখার সময় তৃতীয় বন্ধনীর আগে একটা সেমিকোলন দেয়া। ম্যাথসের প্রিপারেশন ঠিকমতো নিলে এ বিষয়ে ৫০য়ে ৪৯ পাওয়াও খুব কঠিন। আপনি যদি ১ মার্কসও কম পান, তবে আপনি হবেন বিরলতম বিনোমো থেকে কসমিক উপহার হতভাগ্য ক্যান্ডিডেটদের একজন। একটু বুঝেশুনে পড়লে অংকে ফুলমার্কস পেতে সায়েন্সের স্টুডেন্ট হতে হয় না। আমরা লকগুলি যেমন-এটি-দরজা দরজার তালা, নিরাপদ বা গ্যারেজ, পিনিয়ন বা ডিস্ক, লিভার বা সিলিন্ডার, চৌম্বকীয় বা যান্ত্রিক, আমদানি বা গার্হস্থ্য সঙ্গে লকগুলি জানি। আমরা কোন লক খুলতে হবে। এবং আমরা এটা গুণগতভাবে করতে হবে। আমাদের ফলাফলগুলি হ'ল দুর্ঘটনাজনিত নয়, একই ধরণের কাজের অভিজ্ঞতা, বহু যন্ত্রের হার্ডওয়্যার এবং সমস্ত বিদ্যমান নির্মাতাদের হার্ডওয়্যার নয় বরং কোনও উদ্দেশ্যেই কাঠের কাঠামোর জ্ঞান, বিশেষত দক্ষ সরঞ্জামগুলির দক্ষতার ব্যবহারের ফলাফল।\nAffiliate বিপণন সামান্য অতিরিক্ত কাজের জন্য আয় একটি মহান উৎস হতে পারে। আপনার রাজস্বে অধিভুক্ত বিক্রয় অন্তর্ভুক্ত করার জন্য এই ধারনাগুলি দেখুন। বেশিরভাগ ক্ষেত্রেই এই যৌন পরিচয় আরোপ করা হয়, নবজাতকের জন্মের পর তার লিঙ্গ দেখে। তবে কিছু ক্ষেত্রে সন্তানের বৈশিষ্ট্য সম্পুর্ণভাবে নারী অথবা পুরুষের যৌন বৈশিষ্ট্যের মানদণ্ডকে পুর্ণ করে না। এই হার সর্বোচ্চ ১.৭ শতাংশ; যার ০.৫ শতাংশ হয়, জন্মের পর দ্বৈত জননেন্দ্রিয়ের কারণে। অন্যান্য কারণের মধ্যে থাকে, অস্বাভাবিক ক্রোমোজম, জননেন্দ্রিয় অথবা হরমোনের কারণে। এই বৈশিষ্ট্যকে সামষ্টিকভাবে আন্তঃলিঙ্গ অথবা যৌনতার ক্রমবিকাশে ডিসঅর্ডার এবং জটিল যৌন পরিচয় আরোপ বলে অভিহিত করা হয়। শল্যচিকিৎসা অথবা বিনোমো থেকে কসমিক উপহার হরমোন সংক্রান্ত থেরাপির মাধ্যমে জোর করে যৌন পরিচয় আরোপ; ব্যক্তির মানবাধিকার লঙ্ঘন করতে পারে।\nএইউডি- রিটেল সেলস এম/এম। এটি প্রতি মাসের ৩৫তম দিনে বাংলাদেশ সময় দুপুর ২.৩০ মি: ৩০-৭০ পিপস। এটি দিয়ে খুজরা বিক্রেতার মোট মান নিদের্শ করে। অবশ্যই, এই সব যোগ এবং মূল্য সঠিক পুষ্টি, এবং শারীরিক ক্রিয়াকলাপের জন্য কিছু অতিরিক্ত বিকল্প: সাঁতার, সাইক্লিং, হাঁটা, ইত্যাদি। ব্যায়ামের প্রভাবকে আরও শক্তিশালী করুন, এমনকি একটি সহজ হুলাহপ, যা বিনোমো থেকে কসমিক উপহার আপনি প্রশিক্ষণের পরে টানতে পারেন (অন্য 20 মিনিট)।\nরাষ্ট্রপতি প্রার্থী চূড়ান্ত হওয়ার ব্যাপারে আইনমন্ত্রী বলেন, ‘এটি নিয়ে দলের নীতিনির্ধারকরা নিশ্চয়ই বসবেন এবং মনোনয়ন দেবেন। এর কিন্তু একটা পদ্ধতি আছে। সে পদ্ধতি অনুসরণ করেই কিন্তু আওয়ামী লীগ রাষ্ট্রপতি প্রার্থী ঘোষণা করবে। একটা নমিনেশন বোর্ড আছে। আমি সেই নমিনেশন বোর্ডের সদস্য নই। প্রধানমন্ত্রী সেই নমিনেশন বোর্ডের সভাপতি, উনারা যখন প্রার্থী বাছাই করবেন তখন ঘোষণা হবে কাকে নমিনেট করা হয়েছে।’ ওয়ার্ডপ্রেস ইনস্টলেশনের সময় ইউজারনেইম “admin” ব্যবহার করা উচিত নয়। এটা হ্যাকারদের সহজেই এক্সেস পেতে সাহায্য করে থাকে। তারা যদি জানে ইউজারনেইম “ admin ” তাহলে তাদের কাজ হয় শুধু পাসওয়ার্ড ট্রেস করা এবং এক সময় আপনার সম্পূর্ণ সাইটটি হ্যাকারদের কবলে পড়ে যায়। আপনি এমন একটাও ওয়েবসাইট পাবেন না যে তাকে “admin” ইউজার নেইম দিয়ে লগইন করার চেষ্টা করা হয়নি। আপনি এটা পরীক্ষা করতে আপনার ওয়েবসাইট লগ এর login attempts খুঁজে দেখতে পারেন। এক্ষেত্রে আপনি যে কোন একটি প্লাগইন এর সাহায্য নিতে পারেন যেটা কেউ ভুল ইউজার নেইম দিয়ে লগইন করার চেষ্টা করলে তার IP ব্লক করে দেয়। নীচে কয়েকটি প্লাগইন এর উদাহরন দেয়া হলঃ\nConemu এবং WinSCP মধ্যে কি প্রয়োজন। এই সহজ নির্দেশাবলী CAD/CHF সাপোর্ট ছুঁয়ে ফেলেছে এততে 0.7486 এবং এটি হল একটি শক্তিশালী লেভেল কারণ এখানে আছে একটি 50.00% ফিবোনাচি রিট্রেসমেন্ট, 100.00% ফিবোনাচি এক্সটেনশন এবং একটি অনুভূমিক সাপোর্ট এই লেভেলে।আমাদের রেজিস্ট্যান্স টার্গেটের প্রতিটি পর্যায়ে মূল্যকে উপরের দিকে তাড়না করায় এখান থেকে আমরা বিপরীতমুখী যাত্রা দেখব।আমাদের রেজিস্ট্যান্স টার্গেট এততে 0.7530\nনির্ভরযোগ্যতা। কোম্পানীটি CROFR দ্বারা প্রত্যয়িত, ট্রেড অপারেশনের নির্ভরযোগ্যতা নিশ্চিত করা হয়, ডাটা ট্রান্সমিশন এনক্রিপ্টেড চ্যানেলগুলির মাধ্যমে পরিচালিত হয়\nহঠাৎ কামরায় ঢুকল জেরি। চাপা রাগের সাথে প্রথমে বেইলি, পরে ডাকির দিকে জ্বলন্ত দৃষ্টিতে তাকাল সে। জেরি যে দূরে সরে গিয়ে আবার নিঃশব্দে ওদের কথাবার্তা শোনার জন্যে ফিরে এসেছিল, এটা ওরা দুজনেই বুঝতে পারছে। পায়চারির সাথে বিড়বিড় করছে সমার্স। ইবনে আব্বাস তার বিনোমো থেকে কসমিক উপহার পরের প্রজন্মকে বলতেন, “আমি তোমাদেরকে আল্লাহ এবং রাসূল(সাঃ) এর বরাত দিয়ে কথা বলি তারা এই বলেছেন, ঐ বলেছেন, আর তোমরা কিনা বলছ, আবু বকর, উমর এটা-ওটা বলেছে?” ইবনে আব্বাস এটা পছন্দ করেননি, মানুষ আবু বকর বা উমরের বরাত দিয়ে কথা বলছে, তাদেরকে মানদন্ড হিসেবে সেট করবে, আল্লাহ এবং তার রাসূল (সাঃ) এর বরাত কে বাদ দিয়ে। আর আমরা? যার-তার বরাত দিয়ে দ্বীনের কথা বলছিই তো বলছি।\nওডেস্ক অ্যান্ড আউটসোর্সিং প্র্যাকটিক্যাল আউটসোর্সিং (সিডি সহ) এমনকি এই bullish সূচক দেওয়া, Bitcoin এখনও একটি পরীক্ষামূলক প্রযুক্তি। বিনিয়োগকারীদের বিনিয়োগের আগে বিনোমো থেকে কসমিক উপহার বিটকয়েনের ইতিহাস, সম্প্রদায় এবং প্রযুক্তি সম্পর্কে আরও জানতে সময় এবং যথাযথ পরিশ্রম গ্রহণ করা উচিত।\nএম. রফিকুল ইসলাম (চট্টগ্রাম)Channel 4TV : চট্টগ্রাম মহানগর আওয়ামী লীগের সভাপতি আলহাজ্ব এ.বি.এম মহিউদ্দিন চৌধুরী বলেছেন, আমরা যে ভাগ্য ক্রমে একাত্তরে বঙ্গবন্ধুর আহ্বানে জীবনের ঝুঁকি নিয়ে যুদ্ধ করে এখনও বেঁচে আছি, যারা বেঁচে আছে আমার মতে দিনে ৫ টির বেশী পোস্ট ঠিক না নতুন অবস্থায়। পরবর্তীতে কোয়ালিটি সম্পন্ন পোস্ট হলে ৫০ এর উপরে পোস্ট করা যাবে। আজে বাজে বিনোমো থেকে কসমিক উপহার পোস্ট করলে বেন হয়ে যাবেন।সাবধান।


আমি সৈনিক [ দুর্দিনের যাত্রী, প্রবন্ধ ] কাজী নজরুল ইসলাম - আমার নজরুল, GOLN\nআমি সৈনিক [ দুর্দিনের যাত্রী, প্রবন্ধ ] কাজী নজরুল ইসলাম:\nএখন দেশে সেই সেবকের দরকার যে-সেবক সৈনিক হতে পারবে।\nসেবার ভার নেবে নারী কিংবা সেই পুরুষ, যে-পুরুষের মধ্যে নারীর-করুণা প্রবল। নারীর ভালোবাসা আর পুরুষের ভালোবাসা বিভিন্ন রকমের। নারীর ভালোবাসায় মমতা আর চোখের জলের করুণাই বেশি। পুরুষের ভালোবাসায় আঘাত আর বিদ্রোহই প্রধান।\nদেশকে যে নারীর করুণা নিয়ে সেবা করে, সে পুরুষ নয়, হয়তো মহাপুরুষ। কিন্তু দেশ এখন চায়, মহাপুরুষ নয়। দেশ চায়, সেই পুরুষ যার ভালোবাসায় আঘাত আছে, বিদ্রোহ আছে। যে দেশকে ভালোবেসে শুধু চোখের জলই ফেলবে না, সে দরকার হলে আঘাতও করবে, প্রতিঘাতও বুক পেতে নেবে, বিদ্রোহ করবে। বিদ্রোহ করা, আঘাত করার পশুত্ব বা পৈশাচিকতাকে যে অনুভূতি নিষ্ঠুরতা বলে দোষ দেয় বা সহ্য করতে পারে না, সেই অনুভূতিই হচ্ছে নারীর অনুভূতি, মানুষের ওইটুকুই হচ্ছে দেবত্ব। যারা পুরুষ হবে, যারা দেশ-সৈনিক হবে, তাদের বাইরে ওই পশুত্বের বা অসুরত্বের বদনামটুকু সহ্য করে নিতে হবে।\n[ আমি সৈনিক [ দুর্দিনের যাত্রী, প্রবন্ধ ] কাজী নজরুল ইসলাম ]\nযে-ছেলের মনে সেবা করবার, বুকে জড়িয়ে ধরে ভালোবাসার ইচ্ছাটা জন্মগত প্রবল, তার সৈনিক না হওয়াই উচিত। দেশের দুঃখ-আর্ত পীড়িতদের সেবার ভার এইসব ছেলেরা খুব ভালো করেই করতে পারবে। যেমন উত্তরবঙ্গের বন্যা-পীড়িতদের সেবা সাহায্য। বাংলার ত্যাগী ঋষি প্রফুল্লচন্দ্র আজ মায়ের মমতা নিয়ে দু-হাতে অন্নবস্ত্র বিলোচ্ছেন, এ রূপ জগদ্ধাত্রীর, এ রূপ অন্নপূর্ণার, এ রূপ, এ মূর্তি তো রুদ্রের নয়, প্রলয়ের দেবতার চোখে এমন মায়ের করুণা ক্ষরে না।\nএই যে হাজার হাজার ছেলেরা এই আর্তদের সেবার জন্য দু-বাহু বাড়িয়ে ছুটেছে, এ-ছোটা যে মায়ের ছোটা, এ-করুণা, এ-সেবা-প্রবণতা নারীর, দেবতার। আমরা এঁদের পূজা করি, এঁদের দেবত্বের কাছে মাথা অবনত করি, কিন্তু এতে তো দেশের বাইরের মুক্তি স্বাধীনতা আনবে না। রবীন্দ্রনাথ, অরবিন্দ, প্রফুল্ল বাংলার দেবতা, তাঁদের পূজার জন্য বাংলার চোখে জল চির-নিবেদিত থাকবে। কিন্তু সেনাপতি কই? সৈনিক কোথায়? কোথায় আঘাতের দেবতা, প্রলয়ের মহারুদ্র? সে-পুরুষ এসেছিল বিবেকানন্দ, সে-সেনাপতির পৌরুষ-হুংকার গর্জে উঠেছিল বিবেকানন্দের কণ্ঠে।\nওরে আমার ভারতের সেরা, আগুন খেলার সোনার বাংলা! কোথায় কোন্ অগ্নিগিরির তলে তোর বুকের অগ্নি-সিন্ধু নিস্তব্ধ নিস্পন্দ হয়ে পড়ল? কোন্ অলস-করা করুণার দেবতার বাঁশির সুরে সুরে তোর উত্তাল অগ্নি-তরঙ্গ-মালা স্তব্ধ-নিথর হয়ে পড়ল? কোথায় ভীমের জন্মদাতা পবন? ফুঁ দাও, ফুঁ দাও এই নিবন্ত অগ্নিসিন্ধুতে, আবার এর তরঙ্গে তরঙ্গে নিযুত নাগ-নাগিনীর নাগ-হিন্দোলা উলসিয়া উঠুক। ওগো করুণার দেবতা, প্রেমের বিধাতা, বাঁশির রাজা! তোমরা মুক্ত বিশ্বের, তোমরা এ ঘুমন্ত দাস-অলস ভারতের নও। এই অলস জাতিকে তোমাদের সুরের অশ্রুতে আরও অলস-উতল করে তুলো না। তোমাদের সুরের কান্নায় কান্নায় এদের অলস আর্ত আত্মা আরও কাতর, আরও ঘুম-আর্দ্র হয়ে উঠল যে। এ সুর তোমাদের থামাও। আঘাত হানো, হিংসা আনো, যুদ্ধ আনো, এদেরে এবার জাগাও, কান্নাকাতর আত্মাকে আর কাঁদিয়ো না।\nআমরা যে আশা করে আছি, কখন সে মহা-সেনাপতি আসবে যার ইঙ্গিতে আমাদের মতো শত কোটি সৈনিক বহ্নি-মুখ পতঙ্গের মতো তার ছত্রতলে গিয়ে ‘হাজির হাজির’ বলে হাজির হবে। হে আমার অজানা প্রলয়ংকর মহা-সেনানী, তোমায় আমি দেখি নাই, কিন্তু তোমার আদেশ আমি শুনেছি, আমি শুনেছি। আমায় যুদ্ধ-ঘোষণার যে তূর্য-বাদনের ভার দিয়েছ, সে ভার আমি মাথা পেতে নিয়েছি। এ যে তোমার হুকুম। সাধ্য কি, আমি তার অমান্য করি? হে আমার অনাগত অব্যক্ত মহাশক্তি! বাজাও, বাজাও, এমনি করে আমার কণ্ঠে তোমার প্রলয় শিঙা বাজাও! তোমার রণভেরি আমারই ক্ষীণ কণ্ঠে আর্তনাদ করে উঠুক।\nঘরের পরের সকল মার, সকল আঘাত যেন নির্বিকার চিত্তে, হাসিমুখে সহ্য করে আমি তোমারই দেওয়া তূর্যে যুদ্ধ-ঘোষণা করতে পারি। হে আমার অপ্রকাশ মহাবিদ্রোহী, তুমিই আমায় বল দিয়ো। যেদিন তুমি আসবে সেদিন যেন তোমারই পতাকা-তলে তোমার দেওয়া তরবারি-করে, রক্ত-সৈনিক-বেশে দাঁড়াতে পারি। সেদিন কলিজার শোণিত-মাখা তরবারি তোমার পদতলে অর্ঘ্য দিয়ে তোমার রক্ত-আঁখির প্রসাদ-চাওয়ায় বঞ্চিত না হই।\nযখন দুশমনের বর্শাফলক আমার বুকে বিদ্ধ হয়ে আমায় সৈনিকের গৌরব-দীপ্ত মরণের অধিকারী করবে, যখন আমার রক্তহীন দেহ ধুলায় লুটিয়ে পড়বে সেদিন-তুমি বোলো প্রভু, ‘বৎস! তুমি তোমার কর্তব্য করেছ।’ মনে করি হয়তো এ তূর্য-বাদনের শক্তি আমার নাই, কিন্তু ছাড়তে তো পারি না, তোমার অব্যক্ত শক্তি, আমায় ছাড়তেও দেয় না, পিছুতেও দেয় না।\nসে ক্রমেই অগ্রে আরও অগ্রে ঠেলে নিয়ে যায়। আমার অসম্পূর্ণতা, আমার অপ্রকাশ, যা তোমার চোখে ক্ষমার, তা যে অন্যের চক্ষে অপরাধের, প্রভু। আমার বিদ্রোহের মাঝে যেটুকু অহংকার, শুধু সেইটুকু আমার হোক, তুমি শুধু বলো – আমার কণ্ঠে এসো বলো – ‘এ বিদ্রোহ আমার।’\nওই অহংকারের দুর্নামটুকু আমি মাথা পেতে নিতে পারি, সেই শক্তি আমায় দাও। আমার মাঝে বিদ্রোহী বেশে যখন এলে, হে আমার অনাগত মহাবিদ্রোহী বিপুল শক্তি, তখন তো বুঝিনি যে, আমায় শুধু বাইরের আঘাত, ঘরের মারটুকুর অধিকারী করে নিলে, তখন তো বুঝিনি যে, এই বিদ্রোহের প্রসাদ, এ কল্যাণ-ক্ষীরটুকু তোমার। আজ শুধু ডাকছি, আর ডাকছি, আমায় এবার তোমার যুদ্ধ-পতাকা-তলে ডেকে নাও, মরণের মাঝে ডেকে নাও। আমায় দেওয়া তোমার তূর্য-কেতন অন্য সৈনিককে দাও।\nসেবার মাঝে আমায় সাড়া দিবার অধিকারী করলে না। বললে, –\n‘আর্তের অশ্রুমোচন আমার নয়, আমার রণ-তূর্য। আমি প্রলয়ের, আমি প্রেমের নই। আমি রুদ্রের, আমি করুণার নই। আমি সেবার নই, আমি যুদ্ধের। আমি সেবক নই, আমি সৈনিক। আমি পূজার নই, আমি ঘৃণার। আমি অবহেলার, আমি অপমানের। আমি দেবতা নই, আমি হিংস্র, বন্য, পশু। আমি সুন্দর নই, আমি বীভৎস। আমি বুকে নিতে পারি না, আমি আঘাত করি। আমি মঙ্গলের নয়, আমি মৃত্যুর। আমি হাসির নয়, আমি অভিশাপের।’ হে আমার মাঝের তিক্ত শক্তি, রুদ্রজ্বালা, বিষ-দাহন! হে আমার যুগে যুগে নির্মম নিষ্ঠুর সৈনিক-আত্মা, তোমায় আমি যেন প্রশংসার লোভে খাটো না করি। তোমাকে দেবতা বলে প্রকাশ করবার ভণ্ডামি যেন কোনোদিন আমার মাঝে না আসে। আমি নিজে যতটুকু, ঠিক ততটুকুই যেন প্রকাশ করি। যুগে যুগে পশু-আমার, সৈনিক-আমার জয় হউক!!\nবিভাগ সমূহ আপডেট,দুর্দিনের যাত্রী ট্যাগ সমূহ কাজী নজরুল ইসলাম,নজরুলের প্রবন্ধ পোস্টের নেভিগেশন\nমেয়্ ভুখা হুঁ [ দুর্দিনের যাত্রী, প্রবন্ধ ] কাজী নজরুল ইসলাম\n“আমি সৈনিক [ দুর্দিনের যাত্রী, প্রবন্ধ ] কাজী নজরুল ইসলাম”-এ 1-টি মন্তব্য\nপিংব্যাকঃ জাতীয় শিক্ষা [ যুগবাণী, প্রবন্ধ ] কাজী নজরুল ইসলাম - আমার নজরুল [Amar Nazrul]


প্রকাশ : ২৮ জানুয়ারি ২০২১, ১২:৪৬\nচট্টগ্রাম সিটি করপোরেশনের (চসিক) মেয়র নির্বাচিত হয়েছেন আওয়ামী লীগ মনোনীত নৌকা প্রতীকের প্রার্থী এম রেজাউল করিম চৌধুরী। তিনি ৩ লাখ ৬৯ হাজার ২৮৪ ভোট পেয়ে বেসরকারিভাবে নির্বাচিত হয়েছেন।\nবুধবার (২৭ জানুয়ারি) দিনভর ভোট গ্রহণের পর গণনা শেষে রাত ২টায় ফলাফল ঘোষণাকালে রেজাউল করিম চৌধুরীকে মেয়র পদে বিজয়ী ঘোষণা করেন রিটার্নিং অফিসার মুহাম্মদ হাসানুজ্জামান।\nনগরীর এম এ আজিজ স্টেডিয়ামে স্থাপিত নির্বাচন কমিশনের অস্থায়ী নিয়ন্ত্রণ কক্ষ থেকে মোট ৭৩৫ কেন্দ্রের মধ্যে ৭৩৩টি কেন্দ্রের ফলাফল ঘোষণা করা হয়েছে (দুটি কেন্দ্রের ভোট গ্রহণ স্থগিত)। এতে তিনি ৩ লাখ ৬৯ হাজার ২৮৪ ভোট পেয়ে মেয়র নির্বাচিত হন রোজাউল করিম। তার নিকটতম প্রতিদ্বন্দ্বী বিএনপির ডা. শাহাদাত হোসেন পেয়েছেন ৫২ হাজার ৪২৯ ভোট।\nনগরীর ৪১টি ওয়ার্ডের ৭৩৫টি ভোটকেন্দ্রে ভোটগ্রহণ করা হয়। ভোটার সংখ্যা ১৯ লাখ ৩৮ হাজার ৭০৬ জন। নির্বাচনে প্রতিদ্বদ্বী অন্য প্রার্থীরা হলেন- ইসলামী আন্দোলনের জান্নাতুল ইসলাম, ইসলামিক ফ্রন্টের মোহাম্মদ ওয়াহেদ মুরাদ, ইসলামী ফ্রন্টের এম এ মতিন, ন্যাশনাল পিপলস পার্টির আবদুল মনজুর ও স্বতন্ত্র খোকন চৌধুরী।\nপ্রসঙ্গত, চট্টগ্রাম নগরীর ৪১ ওয়ার্ডের মোট ৭৩৫টি কেন্দ্রে এবার ভোটগ্রহণ অনুষ্ঠিত হয়। নির্বাচনে এবার মোট ভোটার সংখ্যা ১৯ লাখ ৩৮ হাজার ৭০৬ জন। এরমধ্যে পুরুষ ভোটার ৯ লাখ ৯২ হাজার ৩৩ জন ও নারী ভোটার ৯ লাখ ৪৬ হাজার ৬৭৩ জন। ২,৮৪,২০৪(নৌকা)\nচসিক নির্বাচনে ভোট গ্রহণ শুরুর পর সকাল পৌনে নয়টার দিকে নগরের বহদ্দারহাটের এখলাছুর রহমান সরকারি প্রাথমিক বিদ্যালয় কেন্দ্রে নিজের ভোট দিয়ে জয়ের বিষয়ে শতভাগ আশাবাদ ব্যক্ত করেন আওয়ামী লীগ মনোনীত মেয়র প্রার্থী মো. রেজাউল করিম চৌধুরী। তবে জয়-পরাজয় যা–ই হোক, তিনি তা মেনে নেবেন বলে জানান।\nএবারের নির্বাচনে মোট ভোটার ১৯ লাখ ৩৮ হাজার ৭০৬ জন। মোট ৪১ ওয়ার্ডে ৭৩৫টি কেন্দ্রের ৪ হাজার ৮৮৬টি বুথে ভোট গ্রহণ হেয়। ভোটগ্রহণে দায়িত্ব পালন করেছেন ৭৭৫ জন প্রিসাইডিং অফিসার, ৪ হাজার ৮৮৬ জন সহকারী প্রিসাইডিং অফিসার এবং ৯ হাজার ৭৭২ জন পোলিং এজেন্ট।\nএছাড়া ৪১টি ওয়ার্ডে কাউন্সিলর ও সংরক্ষিত নারী কাউন্সিল পদে মোট প্রার্থী ছিলেন ২২৬ জন। যার মধ্যে ৩৯টি ওয়ার্ডে কাউন্সিলর পদে প্রার্থী ছিলেন মোট ১৬৯ জন। আর ৩১ নম্বর আলকরণ ওয়ার্ডের প্রার্থী তারেক সোলেমান সেলিম মারা যাওয়ায় এবং ১৮ নম্বর পূর্ব বাকলিয়া ওয়ার্ডে আওয়ামী লীগ সমর্থিত হারুন অর রশিদ বিনা প্রতিদ্বন্দ্বিতায় নির্বাচিত হওয়ায় এই দুই ওয়ার্ডে কাউন্সিলর পদে নির্বাচন হয়নি। আর সংরক্ষিত ১৪টি ওয়ার্ডে নারী কাউন্সিলর পদে নির্বাচন করেছেন ৫৭ জন।


ব্লগার আহমেদ রাজীব হায়দার হত্যা মামলায় অভিযুক্তদের আদালতে হাজির করা হয়। ৩১ ডিসেম্বর, ২০১৫।\nগণজাগরণ মঞ্চের কর্মী ও ব্লগার আহমেদ রাজীব হায়দার হত্যা মামলায় নিম্ন আদালতের দেওয়া সাজাই বহাল রেখেছে উচ্চ আদালত। ২০১৫ সালের ৩১ ডিসেম্বর এ মামলায় আসামিদের দুজনকে মৃত্যুদণ্ড এবং ছয়জনকে বিভিন্ন মেয়াদে কারাদণ্ড দেওয়া হয়।\nপাশাপাশি, রায়ের পর্যবেক্ষণে নামাজ পড়ানোর দায়িত্বের বাইরে ইসলাম সম্পর্কে বয়ান দেওয়ার ক্ষেত্রে ইমামদের সতর্ক হওয়ার ওপর জোর দিয়েছে আদালত।\nদেশে অসংখ্য ব্লগার, লেখক, প্রকাশক, ধর্মীয় যাজক, বিদেশি নাগরিকসহ প্রগতিশীলদের হত্যার ঘটনায় মামলাগুলোর মধ্যে এটিই প্রথম রায়।\nআহমেদ রাজীব হায়দার।\nরাজীবের পর লেখক ও প্রকাশকদের মধ্যে নিহত হন অভিজৎ রায়, ওয়াশিকুর রহমান বাবু, অনন্ত বিজয়, নিলয় চ্যাটার্জি, ফয়সাল আরেফিন দীপন, জুলহাস মান্নান, তনয় মজুমদার ও নাজিমউদ্দিন সামাদ। এর মধ্যে ওয়াশিকুর বাবু হত্যা মামলায় অভিযোগপত্র দেয়া হয়েছে। বাকিগুলো এখনও তদন্ত পর্যায়ে।\nনিম্ন আদালতের দণ্ডাদেশের বিরুদ্ধে আসামিদের আপিল ও ডেথ রেফারেন্সের শুনানি শেষে রোববার হাইকোর্টের একটি বেঞ্চ এ রায় দেয়।\nতবে অন্য আসামিদের শাস্তি বাড়ানোর জন্য রাজীবের বাবার করা আবেদনের পক্ষে শুনানিতে কোনো আইনজীবী না থাকায়, সেটি খারিজ হয়ে যায়।\nআদালতে রাষ্ট্রপক্ষের শুনানিতে অংশ নেন ডেপুটি অ্যাটর্নি জেনারেল জহিরুল হক জহির ও সহকারী অ্যাটর্নি জেনারেল আতিকুল হক সেলিম। আসামিদের পক্ষে শুনানি করেন আইনজীবী আবদুর রেজাক খান, মো. আহসান উল্লাহ, মোশাররফ হোসেন ও মো. আবদুন নূর দুলাল।\nরায়ে বলা হয়, “রাজীব হায়দারকে পরিকল্পিতভাবে হত্যা করা হয়। আসামিদের বিরুদ্ধে আনা অভিযোগ তাদের স্বীকারোক্তিমূলক জবানবন্দি, সাক্ষীদের সাক্ষ্য ও পারিপার্শ্বিক সাক্ষ্যে সন্দেহাতীতভাবে তা প্রমাণিত হয়েছে।”\nমৃত্যুদণ্ডপ্রাপ্ত আসামিরা হলেন জঙ্গি সংগঠন আনসারুল্লাহ বাংলা টিমের সদস্য রেদোয়ানুল আজাদ রানা ও ফয়সাল বিন নাঈম ওরফে দীপ।\nরায়ে আসামি মাকসুদুল হাসান অনিককে যাবজ্জীবন কারাদণ্ড দেওয়া হয়। ১০ বছর সাজার আদেশ দেওয়া হয় আসামি এহসান রেজা রুম্মান, নাঈম ইরাদ ও নাফিজ ইমতিয়াজের বিরুদ্ধে। এ ছাড়া আনসারুল্লা বাংলা টিমের প্রধান মুফতি জসিমউদ্দিন রাহমানীকে পাঁচ বছরের সশ্রম কারাদণ্ড ও সাদমান ইয়াছির মাহমুদকে তিন বছরের কারাদণ্ড দেওয়া হয়। জসিমউদ্দিন ছাড়া এসব আসামিদের সবাই বেসরকারি নর্থ সাউথ বিশ্ববিদ্যালয়ের ছাত্র ছিলেন। পরে তাদের বহিষ্কার করা হয়।\nসাজাপ্রাপ্ত আট আসামিই কারাগারে রয়েছেন বলে বেনারকে জানান কৌসুলি জহিরুল হক জহির।\nযুদ্ধাপরাধীদের সর্বোচ্চ সাজার দাবিতে শাহবাগে গণজাগরণ মঞ্চের আন্দোলন শুরুর কয়েক দিনের মধ্যে ২০১৩ সালের ১৫ ফেব্রুয়ারি নিজের বাসার কাছেই রাজীব হায়দারকে কুপিয়ে হত্যা করা হয়। পেশায় স্থপতি রাজীব উগ্র সাম্প্রদায়িক শক্তির বিরুদ্ধে ব্লগে ‘থাবা বাবা’ নামে লেখালেখি করতেন।\nনিম্ন আদালতের রায়ের পরে শুনানির জন্য ডেথ রেফারেন্স হাইকোর্টে আসে। কারাগারে থাকা আসামিরাও আপিল, জেল আপিল ও সাজা বাতিলের আবেদন করেন। অগ্রাধিকার ভিত্তিতে আলোচিত এই মামলার পেপারবুক তৈরির নির্দেশ দেন প্রধান বিচারপতি।\nগত বছরের ৩১ অক্টোবর শুরু হয়ে এ বছরের ৯ জানুয়ারিতে মামলাটির শুনানি শেষ হয়। এরপর ফেব্রুয়ারি মাসে এবিটি’র সদস্য রানাকে মালয়েশিয়া থেকে গ্রেপ্তার করে পুলিশ।\nপরে সাজা বাতিল চেয়ে ও ডেথ রেফারেন্সের শুনানিতে অংশ নেওয়ার সুযোগ চেয়ে আবেদন করেন রানা।\nএদিকে রানার আইনজীবী মো. আবদুন নূর সাংবাদিকদের জানান, “হাইকোর্টের রায়ের বিরুদ্ধে আপিল করা হবে।”\nসকল আসামির সর্বোচ্চ সাজা চায় রাজীবের পরিবার\nহাইকোর্টের রায়ে সকল আসামির সর্বোচ্চ সাজা না হওয়ায় ক্ষুব্ধ প্রতিক্রিয়া ব্যক্ত করেন রাজীবের বাবা ডা. নাজিম উদ্দিন।\nতিনি বেনারকে বলেন, “আমার সন্তানকে যারা মেরেছে তারা প্রমাণিত সন্ত্রাসী হওয়া সত্ত্বেও তাদের সবার সর্বোচ্চ সাজা হয়নি।”\nঅন্য আসামিদের সাজা বাড়াতে এই রায়ের বিরুদ্ধে তিনি আপিল করবেন বলেও জানান।\nইমামদের জন্য সতর্কতা\nরাজীব হত্যার রায়ের পর্যবেক্ষণে দেশের ইমামদের প্রতি গুরুত্বপূর্ণ নির্দেশনা দিয়েছে আদালত। পাশাপাশি তরুণদের সহিংসতা থেকে ফেরানোর জন্য রাষ্ট্রের করণীয় সম্পর্কেও পর্যবেক্ষণ দেয় আদালত।\nপর্যবেক্ষণে বলা হয়, “মসজিদের ইমামদের দায়িত্ব নামাজ পড়ানো ও ইসলামের আলোকে বক্তব্য দেওয়া। এর বাইরে দেশের প্রচলিত আইনবহির্ভূত কোনো বক্তব্য তারা দেবেন না।”\nকেউ কোনো ধর্ম সম্পর্কে বিরূপ মন্তব্য বা সামাজিক যোগাযোগ মাধ্যমে পোস্ট দিলে দেশের প্রচলিত আইন অনুযায়ী তার বিচার হবে বলে পর্যবেক্ষণে জানায় আদালত।\nইমামদের প্রতি দেওয়া আদালতের পর্যবেক্ষণকে স্বাগত জানিয়ে সাবেক আইনমন্ত্রী ব্যারিস্টার শফিক আহমেদ বেনারকে বলেন, “আদালতের এই পর্যবেক্ষণ সমাজের জন্য সতর্কতার নোট হিসেবে কাজ করবে। প্রত্যেক ইমামেরই সতর্কভাবে ইসলামি উপদেশ দেওয়া উচিত।”\nতবে আদালতের পর্যবেক্ষণের ব্যবহারিক প্রয়োগ সম্পর্কে অ্যাটর্নি জেনারেল মাহবুবে আলম সাংবাদিকদের বলেন, “পূর্ণাঙ্গ রায় প্রকাশ না হওয়া পর্যন্ত কিছু বলা যাচ্ছে না। আমাদের দেখতে হবে আদালত এ বিষয়ে কেবল পর্যবেক্ষণ দিয়েছেন নাকি নির্দেশনা বা পূর্ণ আদেশ।”\nআদালতের পর্যবেক্ষণে আরও বলা হয়, “সাক্ষ্য, প্রমাণ ও আসামিপক্ষের যুক্তি থেকে দেখা যায়, মুফতি জসিমউদ্দিন রাহমানী ছাড়া বাকি আসামিরা মেধাবী ছাত্র। তারপরেও তাঁরা কীভাবে বিপথে গেলেন, আদালত তা খুঁজে পাননি।”\nরাষ্ট্রসহ সংশ্লিষ্টদের এখনই বিষয়টি বিবেচনা করার সময় এসেছে জানিয়ে পর্যবেক্ষণে বলা হয়, “শিক্ষা, রাজনীতি, স্বাধীনতার সঠিক ইতিহাস, ধর্মীয় সৌহার্দ্যপূর্ণ ঐতিহ্য—এসব বিষয়ে রাষ্ট্রকে উদ্যোগী হতে হবে।”\nএ ধরনের মামলার ক্ষেত্রে পুলিশ প্রধানকে আন্তরিকতার সঙ্গে তদন্তের দায়িত্ব দেওয়ার আহ্বান জানায় আদালত। এ ক্ষেত্রে দেশের জন্য কাজ করতে আগ্রহী এমন তদন্ত কর্মকর্তা নিয়োগের কথা বলা হয়।


কিশোর কবিতার বিষয়-ভাবনা॥ শাহাদাৎ শাহেদ | চিন্তাসূত্র\n৬ ফাল্গুন, ১৪২৫ বঙ্গাব্দ | ১৮ ফেব্রুয়ারি, ২০১৯ | রাত ১:৫২\nকিশোর কবিতার বিষয়-ভাবনা॥ শাহাদাৎ শাহেদ\nসেপ্টেম্বর ৩০, ২০১৮ |\nশিশুর প্রতি নির্মল নিরাভরণ আকুতি সব জাতির চিরন্তন এক আকুতি। শিশুকে কেন্দ্র করে বড়দের নিযুত কর্ম-পরিকল্পনা আবর্তিত হয়। কিন্তু বড়রা অর্থাৎ অভিভাবকরা নিজেদের মতো করে শিশুদের পৃথিবী কল্পনা করে প্রায়ই ভুল করেছেন বা করেন। সভ্যতার বিকাশের সঙ্গে সঙ্গে এই অবস্থার পরিবর্তন যে ঘটেনি, তা নয়। সে কারণে দেখা যায়, শিশুর পছন্দ-অপছন্দের বিষয়ে এ-কালের অভিভাবরা যতটা সচেতন আগের কোনো কালে বড়রা তেমন ছিলেন না। আবার আমাদের ভূখণ্ডের তুলনায় পশ্চিমের অভিভাবকরা যে এ-ক্ষেত্রে আরও সচেতন, সেটা অস্বীকার করা যায় না। তার পরও সম্প্রতি আমাদের সৃজনশীল ব্যক্তিরা, বিশেষত সাহিত্যিকরা, এই বিষয়ে অনেক বেশি যত্নবান।\nআদরের শিশুটির দৈহিক বেড়ে ওঠাকে কেউ আর এখন প্রধান ভাবেন না; সঙ্গে সঙ্গে মনোযোগ দেন মানসিক গঠনেও। কারণ শৈশব-কালপর্বে দৈহিক বৃদ্ধির তালে তালে মানসিক বৃদ্ধি না ঘটলে শিশুর সুষ্ঠু বিকাশ ঘটে না। বর্তমানের বড়রা তাই মানসিক বিকাশে গুরুত্ব দেন। মানবজীবনে সম্ভাবনার যতটা বিকাশসাধন সম্ভব, তার প্রধান অংশ এই শৈশবে ঘটে। জীবনে প্রাণের উন্মেষকাল এটি। আর শিশুর বেড়ে ওঠার সঙ্গে তার প্রাণচঞ্চল পরিবেশ যথাযথ বিকাশের পূর্বশর্ত।\nএই বুড়োরা বয়স, অভিজ্ঞতা, বাস্তবতার ফারাক ভুলে শিশুর মনোজগতে যে প্রবেশ করবেন—এটা তো যেন-তেন কথা নয়।\nবলাই বহুল্য, শিশুদের জন্য যারা লেখেন, তারা এই বিকাশের একজন গর্বিত অংশীদার। শিশুর বিকাশের ক্ষেত্রে তার কল্পনার স্বপ্নীল জগৎকে অস্বীকার না করে এই লেখকরা তাদের কল্পনার জগতের প্রকৃত ভাষ্যকার হন। শিশুর কল্পনায় যে জাদুর কাঠি ছোঁয়ালেই সবকিছু হয়ে ওঠে বর্ণালি, এক নিমিষে পাড়ি দেওয়া যায় রূপকথার ভুবন—শিশুসাহিত্যিকের লেখায় সে বর্ণালি রূপকথার জগৎ হয়ে ওঠে আরও সত্য, বাস্তব ও জীবন্ত।\nমানুষ মাত্রেরই স্বপ্নের ভুবন রয়েছে—যেটি বয়সের সঙ্গে সামাঞ্জস্যপুর্ণ এবং ব্যক্তির একান্ত নিজস্ব। বয়সের কথা যখন এলো, তখন প্রশ্ন জাগে—শিশুসুলভ যে বর্ণালি পৃথিবীর কথা আমরা বলি, বয়সের কোন সীমা পর্যন্ত, সাধারণত, মানব সন্তান সেই পৃথিবীকে আপন জানে? শৈশব ও কৈশোরের প্রবণতাকে খেয়ালে রেখে সমাজ-রাষ্ট্রের নির্ধারণ করে দেওয়া বয়সসীমার কাগজি-কলমি হিসাবকে সাহিত্যিকরা ঠেলে দেন ২০-২১ পর্যন্ত। কারণ, কাগজে-কলমে আইন চলে, সাহিত্যের কাজ তো মনে-মগজে।\nশিশু-কিশোরের মনের প্রকৃত ভাষ্যকার যথার্থ মনস্তাত্ত্বিক না হওয়ার বিপদ অনেক। সে বিপদের কথায় না গিয়ে আমরা বরং দেখার চেষ্টা করি, কারা আসলে শিশুদের জন্য লেখেন? লেখেন মূলত বয়স ও বুদ্ধিতে পরিণত বুড়োরা। এই বুড়োরা বয়স, অভিজ্ঞতা, বাস্তবতার ফারাক ভুলে শিশুর মনোজগতে যে প্রবেশ করবেন—এটা তো যেন-তেন কথা নয়। তাকে প্রথমে তার জগৎ থেকে বেরিয়ে এমন এক জগতে প্রবেশ করতে হবে যা একেবারেই তার নয়; শিশু কিংবা কিশোরের। আর যা-ই হোক, তার হাতে শিশু বা কিশোরের স্বপ্নলোকের দরজা খোলার চাবিকাঠি থাকতে হবে। সেই জগৎকে মনে মনে নির্মাণ করতে না পারলে কী হবে? ড. হায়াৎ মামুদের ভাষায়, বয়সে বুড়ো এই কবির সঙ্গে শিশু বা কিশোরের ছেলেখেলা জমবে না।\nএই কাল-পরিসরের যথাযোগ্য দ্রষ্টা কিশোরকবিতার কবি।কী শব্দ চয়ন,\nকী ভাবের বিন্যাস—সব কিছুতে কিশোর কবিতার কবিকে বয়ঃসন্ধিকালের চঞ্চল, উড়ুক্কু মন বিবেচনায় রাখতে হয়।\nশিশুকিশোররা বয়স্কজনের মতোই পূর্ণাঙ্গ মানুষ। তাদের কল্পনার পৃথিবী আমাদের বয়ষ্কদের ‘মহাবিশ্বের চেয়েও বিশাল’। মনস্তাত্ত্বিক জিগমুন্ড ফ্রয়েড শিশুমনস্তত্ত্ব নিয়ে গবেষণা করে বলেছেন, তাদের ইচ্ছাশক্তি ও বাসনার ব্যাপ্তি এত বেশি যে ‘ইচ্ছাপূরণের শক্তি যদি তাদের থাকতো এই পৃথিবী যে কতবার ধ্বংস ও পুনর্নির্মিত হতো তার ইয়ত্তা নেই।’ সুতরাং, ওদের পৃথিবীকে বড়দের চোখে বিচার করাটা ভুল না বলে অন্যায় বলা ভালো। শুধু হৃদ্বৃত্তিগতভাবে নয়, বুদ্ধিবৃত্তিগত উপলব্ধিতে অল্পবয়সীদের বড়দের মতো স্বতন্ত্র একক ও সম্পূর্ণ ‘মানুষ’ হিসেবে গণ্য করে তাদের প্রয়োজনীয় যাবতীয় বিষয়ে চিন্তা করা সময়ের দাবি। আর যিনি এমন চিন্তা করেন তিনিই শিশুমনস্ক ব্যক্তি।\nপৃথিবীর ঘরে শিশু হলো একেবারেই নবীন। এটি মানব শিশুর শুঁয়োপোকার মতো খোলস ছাড়াতে-ছাড়াতে ক্রমান্বয়ে প্রজাপতি হয়ে ওঠার বয়স। প্রতিটি বস্তুকে সে তাকিয়ে দেখে প্রথমবারের মতো। দেখে দেখে বিস্ময়ের শেষ খুঁজে পায় না। আবিষ্কারের খুশিতে উদ্ভাসিত হয়ে সে ভাবে—‘আচার্য জগদীশ বসু/ উদ্ভিদকে বলেছেন পশু।’ বিপুলা পৃথিবীর নাজানা-নাচেনা জগৎকে অবাক চোখে দেখে, রহস্যঘন লাগে তার; অনেক কিছু তার কাছে একিবারেই নতুন—সে সবকে সে অনুসন্ধিৎসু মনে অবলোকন করে। শিশুসাহিত্যিক শিশুটিকে এই অজানা রহস্যময় জগৎ ঘুরে দেখান কল্পনা ও বাস্তবতার মিশেলে। শিশু-কিশোর মনকে ধারণ করার জন্য কবির হাতে একমাত্র শব্দ ও কল্পনাবৈভব ছাড়া কোনো মন্ত্র নেই।\nপৃথিবীর অরণ্যচারী আদিম মানুষদের মতো এই সময়ের শিশু-কিশোররাও এক অবারিত কল্পনা জগতের অধিবাসী। তার ইচ্ছা-রঙিন ‘যা খুশি তাই’-এর পৃথিবীতে অসম্ভব বলে কিছু নেই। ‘কোথাও আমার হারিয়ে যাবার নেই মানা’র অলীক বাগানে ক্ষিপ্র চটুল কাঠবেড়ালির মতো তার ইতিউতি ছোটাছুটি। শিশু যখন দেখতে পায় তার চোখের সামনে ভারী ভারী ইট-কংক্রিটে গাঁথা দানবীয় বিশাল ঢাকা শহরটা—তার শ্বাসরোধকারী শান-বাঁধানো দাপট হারিয়ে হঠাৎ পাগলের মতো দৌড়াতে শুরু করেছে তখন এক অপার্থিব উল্লাসে তার মনটা ভরে যায়।\nনিয়ম আগলভাঙা স্বেচ্ছাচারী জগৎ শিশুর অবিকশিত কচি মনটার খুব কাছাকাছি। পরিণত মানুষের বুদ্ধি বা বিচার-বিবেচনা গড়ে ওঠেনি বলে কেবল হৃদয়ের চাওয়া-পাওয়া দিয়ে সে জীবনের যাবতীয় দেনা শোধ করতে চায়। তার মনজগৎকে যুক্তিহীন অবাস্তবতার জগৎই বলা যায়। এই জগৎকে যে কবি সুস্বাদু খাবারের মতো স্বাদে গন্ধে মুখরোচক করে তার টেবিলে পরিবেশন করতে পারবেন তিনিই তার কবি। আব্দুল্লাহ আবু সায়ীদ শিশুর কবিকে দেখতে চান ‘শিশুমনের এই যুক্তিহীনতার প্রতিভাবান লিপিকর।’ কবি শিশু-কিশোরদের খেয়ালরসকে কবিতায় বাঙ্ময় করে তোলেন।\nশিশুকিশোরের জগৎ এক অনিন্দ পুলকের জগৎ। অকারণে অনাবিল এক পুলকের পৃথিবী তাদের। এই পুলকের জগতে অদ্ভুত খেয়ালরসের পাশাপাশি তাদের জীবনের অন্যতম প্রধান রস কৌতুকরস। পরিণত মানুষ এখানেই শিশুকিশোরদের থেকে পৃথক। পরিণতদের জীবনের প্রধান বিষয় বিষাদ, সাহিত্যে বড়োদের মূল রস কৌতুক নয়, করুণ। শিশু-কিশোরদের জন্য লেখা বিষয় হালকা চালের ও হাস্যরস বিশিষ্ট হতে পারে।\nশৈশব ও কৈশোর এক রোমাঞ্চকর ধাপ। এর মধ্যে কৈশোর হলো জীবনের সবচে উর্বর ও পরিবর্তনশীল সময়। এ সময়-পরিসরে ছেলেমেয়ে উভয়ের শরীরে বয়ঃসন্ধির নানা পরিবর্তন ঘটে। শারীরিক পরিবর্তনের এ-নতুন অভিজ্ঞতা অনিবার্যভাবে তার মনেও প্রভাব ফেলে। কণ্ঠস্বরে পরিবর্তন আসে; এ রহস্যময় পরিবর্তনের ফলে সে হয়ে ওঠে অস্থির-চঞ্চল, কখনও-বা দুরন্ত-দুর্বার, কখনও আবার উদাসীন, উড়ু-উড়ু। সবকিছুতে তার বিপুল উৎসাহ। সে এই সময় নিজেকে ঠিক ছোট ভাবতে নারাজ, কিন্তু প্রকৃতপক্ষে পরিণত বয়সও এটি নয়। আার এই কাল-পরিসরের যথাযোগ্য দ্রষ্টা কিশোরকবিতার কবি। কী শব্দ চয়ন, কী ভাবের বিন্যাস—সব কিছুতে কিশোর কবিতার কবিকে বয়ঃসন্ধিকালের চঞ্চল, উড়ুক্কু মন বিবেচনায় রাখতে হয়।\nশারীরী এই পরিবর্তন মনের ওপর যেমন চাপ ফেলে তেমনি তার চেনা পৃথিবীর সঙ্গে কিছুটা টানাপড়েন ঘটায়। অকারণে তার মন-মেজাজের ভারসাম্য হারায়। পরিচিতজনের কোন ছোট বিষয়ও তার মধ্যে আকস্মিক ক্রিয়া-প্রতিক্রিয়া ঘটায়, তার মনের সঙ্গে সংযোগস্থাপন কিছুটা দুরূহ হওয়াও অস্বাভাবিক নয়। বয়সের বাড়ন্ত গোঁফ তার লজ্জার কারণ হয়। তার একান্ত ব্যক্তিগত ব্যপার তৈরি হয়। নির্জনতা বা একাকিত্ব কখনো উপভোগ্য হলে আবার কখনো হয় বিরক্তিকর। এই মিশ্র পরিস্থিতিকে বোঝা খুব সহজ নয়।\nকিশোর বেলায় দৈহিক পরিবর্তনের সুর প্রকৃতির ঢেউয়ে ধাক্কা খায়। প্রকৃতি বদলে যাওয়ার গান ধরলে নিজেকে একান্তভাবে উদাস মনে বিলিয়ে দেওয়ার ধ্যানে মগ্ন হয়ে পড়ে। তখন নতুন কিছু খোঁজা এবং নিজেকে উপস্থাপনের নেশায় এখানে-ওখানে-সেখানে ছুটে যায় তার উদাসী মন। এই বয়সীদের মন স্বভাবতই স্বপ্নকল্পনা-বিলাসী। স্বপ্নপ্রবণ কিশোর মনের চিরায়ত বিস্ময় ও অভিব্যক্তির নিরন্তর পরিবর্তনশীলতা, পরিবেশ-প্রকৃতি ও সামাজিক শৃঙ্খলার সঙ্গে নিত্যকার দ্বন্দ্ব-বাধ্যবাধকতা এবং তা থেকে মুক্ত হওয়ার বিদ্রোহী ইচ্ছাভ্রমণ, তার সবই অক্ষর-বুননে মূর্ত করে তোলা জটিল কাজ। কাব্যের তত্ত্ব-তালাশ আয়ত্ত্বে এলেও কিশোর মনস্তত্ত্ব, মনোজগতের দ্বন্দ্ব-বিকাশ এবং সহজাত গতি প্রকৃতিকে যথাযথ আত্মস্থ করতে না পারলে একে কবিতার মোড়কে প্রকাশ করা দুরূহ।\nশিশু-কিশোরদের ভেতর রয়েছে এক দুর্দান্ত ও আদিম শক্তিমত্তা। তার চারপাশের সম্পর্কগুলো নিয়ে তার রয়েছে নিজস্ব ভাবনার উঠান। তার শারীরিক যোগ্যতা অফুরন্ত ও নৈসর্গিক। সাত ভাইয়ের সাতটি চাঁপা ফুল হয়ে গাছের ডালে ফুটে থাকা পারুল বোনের সঙ্গে কথোপকথন, রাক্ষসের তাড়া খাওয়া নিরাশ্রয় রাজপুত্রকে ‘সত্য গাছে’র দু’ভাগ হয়ে নিজের ভেতর নিয়ে নেওয়া— সবকিছু তার কাছে সত্য এবং বিশ্বাসযোগ্য।\nদুরন্তপনা কিশোরজীবনের প্রধান বৈশিষ্ট্যগুলোর অন্যতম। সে এ-গাছের ও-গাছের ডালে চড়বে, পাখির পেছনে পেছনে ছুটবে, বন্ধুরা মিলে দল বেঁধে পুকুরে ঝাঁপিয়ে পড়বে, গভীর জঙ্গলে পাখির কুজন-কাকলী তাকে মুগ্ধ মনোহর করে বারবার টানবে, সে ছুটে যাবে নদীর উত্তাল ঢেউ দেখতে, ক্ষেতের আলে এঁকেবেঁকে ছুটবে নিরুদ্দেশ, স্কুল পালিয়ে বন্ধুরা মিলে দস্যিপনায় মেতে সারাদিন মনের আনন্দে খেলে বেড়াবে—এই তো বাংলার প্রকৃত কিশোরের রূপ। এই দুরন্তপনা, দস্যিপানার মাধ্যমে খুঁজে নিবে সে সবুজ, শ্যামল স্বাধীন সোনার বাংলাকে। এই যার কিশোরবেলা, সে তো বড় হয়ে অন্য কোনো সংস্কৃতিকে মনে-প্রাণে গ্রহণ করতে পারে না; দেশের বুকে ভিন্ন সংস্কৃতিকে আমন্ত্রণ না জানিয়ে সে যত দূর-দুরান্তেই যাক না কেন, বুক পকেটে ভরে নিয়ে যাবে বাংলাকে, বাংলাদেশকে, বাংলার শাশ্বত রূপকে, রূপসীবাংলার অবহমান সংস্কৃতিকে। অন্যথায় যার জীবন শুরু হবে ডাক্তার ইঞ্জিনিয়ার হওয়ার স্বপ্ন নিয়ে বেড়ে উঠতে উঠতে, বাবা মা যাকে অঢেল অর্থ, বাড়ি, গাড়ির স্বপ্ন দেখিয়ে পরিচয় করিয়ে দেবে প্রতিযোগিতাপূর্ণ বাস্তব কণ্টকাকীর্ণ পৃথিবীর সঙ্গে সে কী করে বুঝবে নিজ-সংস্কৃতির দরদ?\nকিশোর কবিতার কবিকে জীবনের কোনো একটি আবেগাশ্রিত বিষয়কে\nধ্বনিময় চিত্রলোকের বিস্মিত বাসিন্দা করে তুলতে হয় কল্পনা\nঐশ্বর্যের সমান সচ্ছলতা দিয়ে—কবিত্বের শক্তি দিয়ে।\nকৈশোরের স্মৃতি-বিস্মৃতি তাড়িয়ে বেড়ায় না এমন কোনো মানুষ পাওয়া যায় না। কারণ, মেঘের পাল্কিতে চড়ে বিজলি ছোঁয়ার দুঃসাহস তৈরি, সে তো এই কৈশোরে হয়েছে। তাই সৃজনশীল মানুষমাত্রই জীবন অভিজ্ঞতার বর্ণনা করতে হাত বাড়ায় দুরন্ত কৈশোরের প্রতি। কৈশোরের দুরন্তপনায় হাত বাড়াননি কোন কবি? অস্থিমজ্জায় দস্যিপনা এমন এক ও একাকার হয়ে যায় যে, এটিকে সত্তা থেকে দূরে ঠেলে দেওয়ার সুযোগ থাকে না। এড়াতে পারেননি রবীন্দ্রনাথ, নজরুল, জসীমউদ্‌দীন, আহসান হাবীবও। তাদের মতো আল মাহমুদও কর্ণফুলীর কূল ভুলতে পারেননি; তিনি নদীর কূলে, বকুল ডালে পাখির মতো লুকিয়ে লুকিয়ে ডাকাডাকি করতে পছন্দ করেন—‘আমার কেবল ইচ্ছা জাগে নদীর কাছে থাকতে,/ বকুল ডালে লুকিয়ে থেকে/ পাখির মতো ডাকতে।’\nকেবল কৈশোর স্মৃতিমন্থনকে কিশোর কবিতা বলার দিন অতীত। যথাকিঞ্চৎ স্মৃতিমন্থন কবিতার শর্তে উৎরালে দোষের কিছু থাকার কথা নয়। খেয়াল রাখতে হবে, নবীন কিশোর যেন সেখানে কবির অভিজ্ঞতা পাওয়ার পরিবর্তে নিজেকে খুঁজে পায়—কবি তেমন পরিবেশই গড়ে তুলবেন। যদি কিশোর কবিতার ক্ষেত্রে কৈশোরিক ভাবালুতাকে এড়িয়ে যাওয়া সম্ভব নয়, তবু এটিকে কিশোর কবিতার প্রধান উপজৈব্য ভাবা নিতান্তই একগুঁয়েমি।\nশিশুর প্রতি আকুতি প্রাচীন হলেও তার জন্য রচিত সাহিত্যে শিশুমনস্কতা যেমন অর্বাচীন তেমনি কিশোরের মন জগতের খবর অনুসন্ধান করে তাকে তার-ই মতো ভাবতে দেওয়ার ইতিহাস খুব বেশিকাল পুরাতন নয়। ডাণ্ডা মেরে শিশুকিশোরকে ঠাণ্ডা করা শুধু আমাদের এই উপমহাদেশে নয়, পৃথিবীর সব প্রান্তেই দেখা যায়।\nআমাদের দেশে শিশুকিশোর মনস্কতার কথা কখন থেকে ভাব হয়? এমন প্রশ্নে প্রথমে যার নাম আসে তিনি ঈশ্বরচন্দ্র বিদ্যাসাগর। বিদ্যাসাগরে যা স্পষ্ট তা হলো, তিনিও শিশুকিশোরদের শিক্ষাই দিতে চেয়েছেন, আনন্দদান তার উদ্দেশ্য ছিল না। শিশুকিশোরদের ইচ্ছাকে সম্মান, তার আনন্দকে আবাহন, তাকে নিজের মতো করেই বিকশিত হতে দেওয়া— এসব তো তখনই সম্ভব ‘যখন য়োজ্যেষ্ঠেরা নিজের ইচ্ছাশক্তির মারে তাকে বিপন্ন ও পার্যদুস্ত না-করছে।’ শিশুকিশোরদের নিয়ে ভাবনা-চিন্তা যারা করেছেন, তাদের মধ্যে এই চিন্তাটি যিনি প্রথম করেছেন তিনি যে উপেন্দ্রকিশোর রায়; এতে সন্দেহ নেই। প্রাক-উপেন্দ্রকিশোর শিশুসাহিত্যে শিক্ষা দেওয়ার দিকটায় গুরুত্ব দেওয়া হতো, এমনকি রবীন্দ্রনাথেও কমবেশি, বুদ্ধদেবের ভাষায়—‘গুরুগিরি’র হাওয়া আছে। কিন্তু উপেন্দ্রকিশোরেই সে ধরনের লেখার সূত্রপাত করেছেন, যেখানে ‘গুরুগিরি’র স্থান নেই, এমনকি গুরুরও স্থান নেই। তার হাতে বাংলা সাহিত্য শিশুকিশোর মনস্কতার বিষয়ে অধিকতর সচেতন হয়েছে।\nযেকোনো দেশের, যেকোনো কালের শিশুকিশোররা সবচে বেশি অপছন্দ করে উপদেশ। শিশুকিশোর মাত্রই পছন্দ করে সেইসব কাহিনী, যেখানে তার নিজের নায়ক হওয়ার সুযোগ পূর্ণমাত্রায়। অর্থাৎ অদ্ভুত-রস, ফ্যান্টাসি ও রোমাঞ্চকর অভিযান তাদের আচ্ছন্ন করে। হায়াৎ মামুদ বলেছেন, ‘তার ইহজাগতিক পরিমণ্ডলকে সে অস্বীকার ক’রে যেমন নিজস্ব কল্পনা জগৎ গড়ে নেয়, যিনি তাকে গল্প শোনাতে চাইছেন তাঁকে প্রথমে সেই জগতের বাসিন্দা হয়ে যেতে হয়।’\nশব্দে, ছন্দে, ছবিতে, গানে, স্বপ্ন কল্পনায় ও বিরল সৌকর্যে শিশুকিশোর পৃথিবীকে তাদের সমান রঙদার করে তুলে ধরতে হয়। কল্পনাই তার সম্পূর্ণ বক্তব্যকে ছবি আর গানের বর্ণোজ্জ্বল জগতে—ধ্বনিময় চিত্রলোকে—স্মরণীয় জায়গা দেবে। কল্পনা যাকে স্পর্শ করে, তার নামই শিল্প—অনুপম, অশ্রুতপূর্ব ও অপার্থিব। কিশোর কবিতার কবিকে জীবনের কোনো একটি আবেগাশ্রিত বিষয়কে ধ্বনিময় চিত্রলোকের বিস্মিত বাসিন্দা করে তুলতে হয় কল্পনা ঐশ্বর্যের সমান সচ্ছলতা দিয়ে—কবিত্বের শক্তি দিয়ে। যার কবিত্বের শক্তি যত বেশি, তিনি এই কল্পনার জগতের তত সফল কবি হতে পারেন, হতে পারেন শিশুর মনোজগতের প্রকৃত রূপকারও। কল্পনার দ্যুতি ছড়াতে ছড়াতে কারুকার্যময় কবিতার নকশীকাঁথা বুনন করবেন কবি, শিশু বা কিশোর সেই কবিতা পড়তে পড়তে হারিয়ে যাবে তার সেই স্বপ্নের রাজ্যে—যে স্বপ্নের কল্পনায় বিভোর হয়ে উড়নচণ্ডী হয়ে ঘুরে বেড়াবে তারা।\nসাত নম্বর বাস: গোলাপ ফোটার পূর্বাভাস ॥ শাহাদাৎ শাহেদ\nভালো পাঠক হওয়ার জন্যই অনুবাদ করি: রাজু আলাউদ্দিন\nগুগলের পেটে আঁকা ভূগোলের ম্যাপ । শাহাদাৎ শাহেদ\nএকটি শোক সংবাদ: সামাজিক বৈষম্যের চিত্র ॥ শাহাদাৎ শাহেদ\nচিনতে হলে ও অন্যান্য ॥ শাহাদাৎ শাহেদ


জর্ডান: সংসদ ইন্টারনেটের ওপর নতুন নিয়ন্ত্রণ আইন অনুমোদন করায় শোক দিবস পালন · Global Voices বাংলা ভার্সন\nজর্ডান: সংসদ ইন্টারনেটের ওপর নতুন নিয়ন্ত্রণ আইন অনুমোদন করায় শোক দিবস পালন\nঅনুবাদ প্রকাশের তারিখ 15 সেপ্টেম্বর 2012 2:55 GMT\nলেখাটি পড়ুন এই ভাষায় عربي, አማርኛ, Español, မြန်မာ, English\nঅনলাইনে মত প্রকাশের স্বাধীনতা নিয়ন্ত্রণে জর্ডান সংসদ ১২ সেপ্টেম্বর ২০১২ তারিখে তথ্য এবং মুদ্রণ ও প্রকাশনা আইন সংশোধনী পাস করেছে। সংসদের বেশিরভাগ সদস্যই বিলের পক্ষে ভোট দেন। এ সময়ে অ্যাক্টিভিস্ট এবং সংবাদকর্মীরা সংসদের সামনে বিক্ষোভ করেন।\nবিক্ষোভ চলাকালে অ্যাক্টিভিস্টরা প্রতীকি কফিন বহন করেন, যাতে ‘ইন্টারনেটের স্বাধীনতা’ লেখা ছিল। এর মাধ্যমে তারা ইঙ্গিত দেন জর্ডানে ইন্টারনেটের মৃত্যু ঘটছে। বিক্ষোভে অংশগ্রহণকারীরা কালো রঙের শোক পোশাক পরেছিলেন।\nঅনুমোদিত এই বিলটি আইনে পরিণত হতে সংসদের উচ্চকক্ষে এবং সর্বোচ্চ কর্তৃত্বের অধিকারী রাজা দ্বিতীয় আবদুল্লাহর অনুমোদন লাগবে। জামিল নিমরি নামের একজন সংসদ সদস্য যিনি আবার সাংবাদিক সংগঠনেরও প্রধান তিনি বিলের বিপক্ষে ভোট দেন এবং বিক্ষোভে অংশ নেন। তিনি দাবি করেন, এই আইন শুধুমাত্র মানুষের মত প্রকাশের স্বাধীনতাকে রুদ্ধ করতেই ব্যবহৃত হবে।\nনতুন এই আইন ইন্টারনেটকে আরো বেশি নিয়ন্ত্রণ এবং সেন্সরশিপ আরোপে ক্ষমতা দিয়েছে। তাছাড়া এই আইনের ফলে ‘অন্য প্রকাশনার মতোই’ ওয়েবসাইট নিবন্ধন করতে হবে এবং সরকারের কাছ থেকে লাইসেন্স নিতে হবে। আবার পাঠকরা লেখা পড়ে যেসব মন্তব্য করবেন, সেগুলো প্রকাশের জন্য ওয়েবসাইট পরিচালনাকারী দায়ী থাকবেন।\nএই আইনের প্রস্তাব আসার সময়েই নেটিজেনরা ক্ষুদ্ধ হয়েছিলেন। নতুন আইনের ব্যাপারে সবার মনোযোগ আকর্ষণের জন্য তারা এ নিয়ে অনলাইন ক্যাম্পেইনও করেন।\nটুইটারে এ বিল নিয়ে নেটিজেনরা তাদের মনের কথা তুলে ধরে।\nজর্ডানের সংসদের সামনে ইন্টারনেটের স্বাধীনতা শেষকৃত্য'র শুরুর মূহুর্ত। ছবিটি টুইটারে মোহাম্মদ আল কোয়াক শেয়ার করেছেন।\nমোহাম্মদ আল কোয়াক [আরবি] টুইট করেন:\n@মোআলকোয়াক: ইন্টারনেট স্বাধীনতার শেষকৃত্য শুরু হয়েছে। \nতিনি ডানে প্রতিবাদের এই ছবিটি শেয়ার করেছেন।\nনিজার সামারি এর সাথে যোগ করেন:\n@নিজারস্যাম: মাত্র কয়েক মূহুর্ত আগে সংসদে তথ্য এবং মুদ্রণ ও প্রকাশনা আইন সংশোধনী পাস হয়েছে… লজ্জাকর ঘটনা।\n@গোডটবাশা প্রশ্ন করেন:\n@গোডটবাশা: আমি যদি জর্ডান ও পুলিশি রাষ্ট্র পাশাপাশি আঁকি, তাহলে কি #সেন্সরশিপ আইনে আমাকে শাস্তি প্রদান করা হবে? #ফ্রিনেটজো\nহিসাম আল বালাউনেহ টুইট করেন:\n@জরটুডে: আমি কোনো মতেই বুঝি না যে এই করা হয়েছে তথ্য এবং প্রকাশনা শিল্পকে সংগঠিত করার জন্য। এটা করা হয়েছে জনগণের কণ্ঠ বন্ধ করতে, জর্ডানকে পিছিয়ে দিতে।\nহানিন আবু সামাত সোজাসুজি বলেন:\n@হানিশ: #ফ্রিনেটজো’র সাথে নাটক কিসের? সংসদের উচ্চ কক্ষ প্রথমে এটার অনুমোদন দিলেন… আমি বিশ্বাস করি, আমাদের সিনেটরদের বিশ্বাস করি, এমপিদের করি না! #জো\nশাহজেইদোর প্রতিক্রিয়া এমন:\n@শাহজেইদো: জর্ডানের জ্ঞান ভিত্তিক অর্থনীতি রুদ্ধ করতে আমলারা এই পশ্চাদগামী আইন করেছে। তবে মেধাবী সরকার রিসেশনের যুক্তি দিয়েছে। #ফ্রিনেটজো\nমাজ ইউসেফ বলেন:\n@মাইউসেফ: তারা আমাদের দেশের স্বাধীনতা খুন করেছে। তারা একে অশ্রদ্ধা করার অভিযোগে অভিযুক্ত। তাই তারা নিজেদের মুক্তি দিতে পারে।\nফাদি জাগমাউট মন্তব্য করেন:\n@আরবঅবজার্ভার: এটা জর্ডানের ইতিহাসে কালো দিন।\nমোহাম্মদ সাওয়াশ সতর্ক করে দেন:\n@ময়েস: আমি আমার অসন্তোষ নিয়ে আর বেশি কিছু বলতে পারবো না- জর্ডানের সংসদ আগুন নিয়ে খেলছে।\nবাশার জিদান ইন্টারনেটের স্বাধীনতার ওপর আঘাতকে জর্ডানের বসন্তের ওপর আঘাত হিসেবেই দেখেছেন। তিনি বলেন:\n@বাশারজিদান: জর্ডানের বসন্তের সময় থেকে সরকার দমন, সেন্সর, গ্রেফতার শুরু করেছে। তারা ইস্যুটাকে ভুল বুঝেছে।\nওমর কুদাহ বলেন:\n@ওমরকুদাহ: তার ধারণা, খামারে যেমন বেড়া দেন, তিনি তেমন একটা বৃত্তাকার বেড়া দিয়েছেন!\nওমর কাদের সংসদের সিদ্ধান্তকে নির্বাচন বয়কটের একটা সিগন্যাল হিসেবে দেখছেন:\nمجلس “الأنياب” .. اشوف فيك يوم !! وهذا سبب الف بعد الالف لمقاطعة الانتخابات!\n@বিএসএইচমাশাওয়ার: সংসদের এই বিষাক্ত ছোবল… আপনি ভোগ করবেন, আশা করি আমি তা দেখবো। এরকম হাজারটা কারণেই নির্বাচন বয়কট করবে।\nঅ্যাক্টিভিস্টরা Avaaz.com এ ‘সেভ দি ইন্টারনেট’ নামের একটি পিটিশন খুলেছে। সেখানে বাদশা দ্বিতীয় আবদুল্লাহ, তথ্যমন্ত্রী এবং সংসদের সদস্যদের প্রতি তথ্য এবং মুদ্রণ ও প্রকাশনা আইনের সংশোধনী বাতিলের আহবান জানিয়েছে।\nসংসদের বিল পাস হওয়ার পরে হিউম্যান রাইট ওয়াচ তাদের জর্ডান ওয়েবসাইটে ‘জর্ডান: অনলাইনে মতপ্রকাশের স্বাধীনতায় সেন্সরশিপ আরোপ’ শিরোনামে একটি প্রতিবেদন প্রকাশ করেছে।


April 2019 - Crime Diary Television\nশনিবার (সকাল ৬:২৭)\nকুষ্টিয়ার সিভিল সার্জন অফিসসহ পাঁচ দপ্তরে দুদকের অভিযান\nআতিকুল্লাহ আরেফিন রাসেলঃ\nসারা দেশে অভিযানের অংশ হিসেবে কুষ্টিয়া সিভিল সার্জন অফিসে স্বাস্থ্যগত ছাড়পত্র প্রদানে অনিয়ম ও ঘুষ লেনদেনের অভিযোগে অভিযান পরিচালনা করেছে দুদক, কুষ্টিয়ার সমন্বিত জেলা কার্যালয়ের একটি টিম।\nদুদক অভিযোগ কেন্দ্রে (হটলাইন – ১০৬) আগত অভিযোগের প্রেক্ষিতে পরিচালিত এ অভিযানে টিম জানতে পারে, বিদেশ গমনেচ্ছু শ্রমিক ও চাকরিপ্রার্থীদের ছাড়পত্র প্রদানের ক্ষেত্রে কোন রেজিস্টার অনুসরণ করা হয় না। এছাড়াও আবেদনকারীদের কাগজপত্র যথাযথভাবে ডকুমেন্টেশন করা হয় না। প্রত্যেক স্বাস্থ্য সনদ প্রদানের জন্য ৩০০ টাকা নেয়া হয় মর্মে দুদক টিম জানতে পারে। এ বিষয়ে একটি সুপারিশমালা টিম কর্তৃক দাখিল করা হলে , পরবর্তী ব্যবস্থা গ্রহণ করা হবে।\nএদিকে বগুড়া যুব উন্নয়ন অধিদপ্তরে ব্যাপক অনিয়মের অভিযোগে অভিযান পরিচালনা করেছে দুদক। সমন্বিত জেলা কার্যালয়, বগুড়ার একটি টিম উক্ত দপ্তরে গিয়ে দেখতে পায়, উক্ত অফিসে বিভিন্ন প্রশিক্ষণ সংক্রান্ত নথির যথার্থতা যাচাই করে। সেখানে বেশ কিছু অনিয়ম পরিলক্ষিত হয়। টিম অভিযোগ সংক্রান্ত তথ্যাবলি সংগ্রহ করে। এ বিষয়ে বিস্তারিত প্রতিবেদন কমিশনে উপস্থাপন করা হবে।\nরাঙ্গামাটি জেলায় বন বিভাগের কর্মকর্তা-কর্মচারীদের দায়িত্বে অবহেলা এবং দুর্নীতির ফলে বনাঞ্চল বেদখল হয়ে যাওয়ার অভিযোগে অভিযান পরিচালনা করছে দুদক। সমন্বিত জেলা কার্যালয়, রাঙ্গামাটি’র একটি টিম বন বিভাগ, রাঙ্গামাটিতে এ অভিযান পরিচালনা করে। যে সকল কর্মচারীর বিরুদ্ধে সু¯পষ্ট অভিযোগ রয়েছে, দুদক টিমের উপস্থিতিতে তাদের সতর্ক করা হয়। দুদক টিম অভিযোগ সংক্রান্ত নথিপত্র সংগ্রহ করে বিস্তারিত প্রতিবেদন দাখিল করবে।\nনীলফামারী বিআরটিএ-তে ড্রাইভিং লাইসেন্স প্রদান, গাড়ির ফিটনেস সার্টিফিকেট প্রদান, ড্রাইভিং লাইসেন্স নবায়ন, গাড়ির মালিকানা পরিবর্তন, ডিজিটাল নাম্বার প্লেট ইত্যাদি সেবা প্রাপ্তিতে ঘুষ-লেনদেন ও দালালদের দৌরাত্ম্যের অভিযোগের প্রেক্ষিতে দুদক এনফোর্সমেন্ট ইউনিটের অনুরোধে জেলা প্রশাসনের পক্ষ হতে গতকাল (১৭/০৪/২০১৯ খ্রি.) মোবাইল কোর্ট অভিযান পরিচালনা করা হয়। অভিযানকালে দুই দালালকে অর্থদণ্ড- প্রদান করা হয়েছে মর্মে জেলা প্রশাসন, নীলফামারী দুদককে অবহিত করেছে।\nঅপরদিকে পঞ্চগড় আঞ্চলিক পাসপোর্ট অফিসে সেবা প্রদানে অনিয়ম ও দালালদের দৌরাত্ম্যের অভিযোগে দুদকের অনুরোধে পঞ্চগড় জেলা প্রশাসন গতকাল (১৭/০৪/২০১৯ খ্রি.) অভিযান পরিচালনা করে। জেলা প্রশাসনের টিম উক্ত অফিসে ব্যাপক অনিয়মের অস্তিত্ব পায়। এ অনিয়ম রোধকল্পে জেলা প্রশাসনের পক্ষ হতে পাসপোর্ট অফিসের সকল কর্মচারীদের ছবি সম্বলিত তালিকা দৃশ্যমান স্থানে স্থাপনের জন্য নির্দেশনা প্রদান করা হয়। একইভাবে সকল কর্মকর্তা-কর্মচারীর জন্য আইডি কার্ড পরিধান করা বাধ্যতামূলক করা হয়।\nক্রাইম ডায়রি/// দুদক_এনফোর্সমেন্ট_টিম_অভিযান///\nTotal Page Visits: 66021\ncrimetv এপ্রিল ২০, ২০১৯, ৩:১১ অপরাহ্ণ এপ্রিল ২০, ২০১৯ ০ 216\nশিক্ষা অফিসে ঘুষ বানিজ্যের অভিযোগঃঃ দুদকের সতর্কবার্তা\nক্রাইম ডায়রি অনলাইন ডেস্কঃ\nনতুন কোন বিদ্যালয় নিবন্ধন করতে গেলে ঘুষ ছাড়া হয়না এমন কথা কি শুধু বাতাসেই ওড়ে। না এবার গাজীপুর জেলা শিক্ষা অফিসে এমপিও করানোসহ বিভিন্ন কাজে ঘুষ নেওয়ার খবর সংবাদপত্রে আসার পর দুর্নীতি দমন কমিশনের সহকারী পরিচালক (দুদক) শেখ গোলাম মাওলা এবং উপ-সহকারী পরিচালক খন্দকার নিলুফার ইয়াসমিন মঙ্গলবার জেলা মাধ্যমিক শিক্ষা অফিসে যান।\nএরপর বুধবার জেলা শিক্ষা অফিসে উপজেলা মাধ্যমিক শিক্ষা কর্মকর্তাদের নিয়ে সভা করে ঘুষের কারবার বন্ধে বিভিন্ন নির্দেশনা দেওয়া হয় জেলা শিক্ষা কর্মকর্তার পক্ষ থেকে।\nগোলাম মাওলা ক্রাইম ডায়রিকে বলেন, “গাজীপুরে বেসরকারি শিক্ষক-কর্মচারীদের এমপিও করাতে গেলে উপজেলা পর্যায়ে যে ঘুষ ও দুর্নীতির শিকার হতে হয়, তা আমরা উদঘাটন করতে পেরেছি। এ বিষয়ে জেলা শিক্ষা অফিসারকে পরামর্শ দেওয়া হয়েছে যেন সকল উপজেলা শিক্ষা কর্মকর্তাকে নিয়ে সভা করা হয় এবং অফিস আদেশ দেওয়া হয়।\n“ভবিষ্যতে যদি এ ধরনের অভিযোগের সত্যতা পাওয়া যায় তাহলে দোষীদের বিরুদ্ধে বিভাগীয় শাস্তিমূলক ব্যবস্থা নেওয়া হবে। জেলা পর্যায়ের অফিসটি আমাদের পর্যবেক্ষণে রয়েছে।”\nজেলা শিক্ষা কর্মকর্তা রেবেকা সুলতানা বলেন, দুদকের নির্দেশনা অনুযায়ী বুধবার গাজীপুরের পাঁচ উপজেলার মাধ্যমিক শিক্ষা কর্মকর্তাদের নিয়ে তার কার্যালয়ে বৈঠক হয়।\nসেখানে নির্দেশ দেওয়া হয়, কোনো শিক্ষক/কর্মচারী শিক্ষা অফিসে কোনো কাজে গেলে তাকে শিক্ষা প্রতিষ্ঠানের প্রধানের কাছ থেকে একটি চিঠি সঙ্গে আনতে হবে, সেখানে তার প্রয়োজনের বিষয়টি উল্লেখ থাকবে। ওই চিঠি ছাড়া কাউকে শিক্ষা অফিসে ঢুকতে দেওয়া যাবে না।\nশিক্ষক-কর্মচারীদের এমপিও এবং নিয়ম মাফিক উচ্চতর স্কেলে যাওয়ার জন্য যে কোনো টাকা লাগে না, তা জানিয়ে সংশ্লিষ্ট শিক্ষা প্রতিষ্ঠানে চিঠি দেওয়া এবং কেউ যাতে শিক্ষা অফিসে এসে ‘দালালের খপ্পরে’ না পড়েন সে বিষয়ে সংশ্লিষ্টদের চিঠি দিয়ে সচেতন করার কথাও বলা হয় সভায়।\nজেলা শিক্ষা কর্মকর্তা দাবি করেন, গাজীপুর জেলা শিক্ষা অফিস এবং তাকে ঘিরে যে ‘ঘুষ বাণিজ্যের’ কথা পত্রিকায় এসেছে তা ‘সঠিক নয়’।\n“আমি আমার অফিসেরই দুইজন কর্মচারীর ষড়যন্ত্রের শিকার। ইতোমধ্যে তাদের শোকজ করা হয়েছে এবং দুদক কর্মকর্তারাও তাদের জিজ্ঞাসাবাদ করেছেন।”\nরেবেকা সুলতানা বলেন, বর্তমানে শিক্ষা প্রতিষ্ঠানের শিক্ষক-কর্মচারীদের এমপিও এবং টাইমস্কেলসহ যাবতীয় কাজ অনলাইনে হয়।\nআবেদনকারী প্রথমে অনলাইনে উপজেলা শিক্ষা অফিসে আবেদন করেন। সব ঠিকঠাক থাকলে উপজেলা শিক্ষা অফিস থেকে জেলা শিক্ষা অফিসে নথি পাঠানো হয়। জেলা শিক্ষা অফিস তা যাচাই-বাছাই করে অনলাইনেই তা শিক্ষা অধিদপ্তরের উপ-পরিচালকের কাছে পাঠান।\nএ ব্যবস্থায় আবেদনকারীর জেলা শিক্ষা-অফিস বা ঢাকায় শিক্ষা উপ-পরিচালকের কার্যালয়ে যাওয়ার দরকার নেই। ফলে জেলা শিক্ষা অফিসে ঘুষ নেওয়ারও কোনো সুযোগ নেই বলে দাবি করেন রেবেকা সুলতানা।\nক্রাইম ডায়রি///দুদক বিট///অপরাধজগত\ncrimetv এপ্রিল ২০, ২০১৯, ১২:৪৭ অপরাহ্ণ এপ্রিল ২০, ২০১৯ ০ 230\nগ্রামের হাট-বাজারগুলোতে সাধারণ মানুষের আনাগোনা কমে গেছে\nসেলিম সরকার,বিশেষ প্রতিনিধিঃঃ\nগ্রামের হাট-বাজারগুলোতে সাধারণ মানুষের আনাগোনা কমে গেছে। কৃষিপণ্য, বিশেষ করে ধানের বাজারে দু’ চার মণ ধান নিয়ে বসে থাকা কৃষকের বিমর্ষ মুখের দিকে যেন তাকানো যায়না। ধানের দাম উৎপাদন ব্যয়ের তুলনায় কিছুটা কম। অগ্রহায়ণ মাস থেকে শুরু করে গত সপ্তাহ পর্যন্ত মণপ্রতি প্রায় ১শ’ টাকা থেকে দেড়শ’ লোকসান গুনতে হয়েছে কৃষককে। যদিও, প্রাপ্যতা না থাকায়, গত দু’দিন আগে উত্তরাঞ্চলের কোনো কোনো এলাকায় দাম একটু বেড়েছে। তবে, বাজারে নতুন ধানের সরবরাহ শুরু হলে, স্বাভাবিক নিয়মেই তা কমে যাবে।\nশীতকালীন বেশকিছু সব্জীতেও এবার তেমন একটা দাম পাওয়া যায়নি। আলু ও ফুলকপিসহ বিভিন্ন পণ্য মহাসড়কের উপর রেখে প্রতিবাদ করতেও দেখা গেছে। ফসলের দাম না থাকলে, বিলাসী পণ্যের বাজারে মন্দা ভাব থাকে। এই ভরা মৌসুমে প্রতি বছর নির্মাণ সামগ্রীর দাম বাড়ে। কিন্তু এবার রড, সিমেন্ট ও ইটের দাম স্বাভাবিকের চেয়েও কম। যদিও ঘর-বাড়ি শহরেই বেশি নির্মাণ হয় বলে মনে করা হয়। কিন্তু শহরের সেই সব নির্মাতাদের অনেকেরই শেঁকড় গ্রামে। কৃষিই যে এদেশের অর্থনীতির প্রাণ, ধানের দাম না থাকায়, বিক্রেতাদের একাংশ তা ঠিকই টের পাচ্ছেন।\nজলবায়ু পরিবর্তনের প্রভাবে প্রতি বছরই আমাদের প্রাকৃতিক দুর্যোগের কবলে পড়তে হয়। এর ফলে সবচে’ বেশি ক্ষতিগ্রস্ত হয় কৃষিখাত। বন্যা, খরা, ঝড় তথা বৈরী আবহাওয়া কৃষি খাতের ব্যাপক ক্ষতি করে। দেখা যায়, প্রতি বছরই দুই বা তিন ফসলী জমির কোনো না কোনো ফসল প্রাকৃতিক দুর্যোগের কবলে পড়ে। এতে কৃষকের সঞ্চয় বলে আর কিছু থাকেনা। কখনো কখনো ঋণ করে সংসার চালাতে গিয়ে কেউ কেউ দেউলিয়া হন। গরু, ছাগল বা জমিজমা বিক্রি করে সেই ঘাটতি পুরণ করতে হয়। এভাবে দীর্ঘ মেয়াদে চলতে থাকলে গ্রামের মানুষ একদিন হয়তো কৃষি কাজ থেকে মুখ ফিরিয়ে নেবেন। শিক্ষার অগ্রগতির ফলে এমনিতেই গ্রামে মানুষের বসবাস দিন দিন কমে যাচ্ছে। নগর সভ্যতার সুবিধা নিতে বিশেষ করে সন্তানদের উচ্চ শিক্ষা দিতে আর কাজের সুযোগ পেতে প্রতি বছরই অসংখ্য মানুষ শহরে পাড়ি জমাচ্ছে। বড় হচ্ছে শহর। আর অন্যদিকে, গ্রামে মানুষের সংখ্যা কমে যাচ্ছে। গ্রামগুলো এখন আর আগের মতো শিশুদের কলরবে মূখর থাকেনা। বাড়ির আঙিনায় শিশুরা দলবেঁধে যেখানে খেলা করতো, এখন সেখানে অনেকটাই নিরবতা।\nকৃষি কাজে লাভ না হলে, শুধুমাত্র বাপ-দাদার পেশা মনে করে যুগ-যুগ ধরে মানুষ একে আঁকড়ে থাকবে, তা মনে করার কোনো কারণ নেই। বরং সুযোগ পেলে তারা পেশা বদলাবেন। আয়ের বিকল্প উৎস ও অভিজ্ঞতা না থাকায়, নিরুপায় হয়েই মানুষ কৃষিকে আকড়ে ধরে আছে। বেঁচে থাকার তাগিদেই একদিন হয়তো এই পেশা ছেড়ে অন্য পেশায় তারা নাম লেখাবে। সম্প্রতি ‘অ্যাকশন এইড’ ও ‘খাদ্য নিরাপত্তা নেটওয়ার্ক’ পরিচালিত এক জরিপে এমনই আশঙ্কাজনক তথ্য উঠে এসেছে। জরিপে দেখা যায়, “৮৩ শতাংশের বেশি কৃষকের আয় পরিবারের চাহিদার তুলনায় যথেষ্ট নয়। এ কারণে ৬৫ শতাংশেরও বেশি কৃষক বিভিন্ন সময়ে অন্য পেশায় চলে যেতে চান।”\n‘বাংলাদেশে পারিবারিক কৃষি সঙ্কট ও সম্ভাবনা’ শীর্ষক জরিপটি খামারবাড়ির কৃষিবিদ ইনস্টিটিউটে আয়োজিত এক সেমিনারে সম্প্রতি প্রকাশ করা হয়। জরিপের তথ্যানুযায়ী, অন্যপেশায় পাড়ি জমাতে ইচ্ছুকদের অনেকে আয় ও ব্যয়ের মধ্যে সমন্বয় সাধন করতে মাঝে মধ্যে অন্য পেশাতেও কাজ করেন। বরিশাল, দিনাজপুর, গাইবান্ধা, রাজশাহী, কুমিল্লা, লক্ষ্মীপুর, চট্টগ্রাম, খাগড়াছড়ি, কিশোরগঞ্জ, হবিগঞ্জ ও সুনামগঞ্জসহ ১১টি জেলার ১৪টি উপজেলার ৪৪টি ইউনিয়নের ৮৬টি গ্রাম থেকে মোট ৮৯৯ জন কৃষকের ওপর এই জরিপ চালানো হয়েছে। এর মধ্যে ১৮৪ জন নারী এবং ৭১৫ জন পুরুষ। জরিপে অংশ নেয়া কৃষকের মধ্যে থেকে ৮৩.১৫ শতাংশ কৃষকের মতে, কৃষি থেকে অর্জিত আয় তাদের পারিবারিক চাহিদার তুলনায় যথেষ্ট নয়। ক্ষেত-খামার থেকে মাসিক আয়ের হিসেবে দেখা যায় প্রতি ১শ’ জনে ২১ জন কৃষকের আয় মাত্র ১০০০ টাকা, ১১ জনের ১১০১ টাকা থেকে ৪০০০ টাকা, ১৭ জনের আয় ৪০০১ টাকা থেকে ৭০০০ টাকা পর্যন্ত, ১৭ দশমিক ৫ জনের আয় ৭০০১ টাকা থেকে ১০,০০০ টাকা, ৯ জনের আয় ১০,০০১ টাকা থেকে ২০,০০০ টাকা, ২ জনের আয় ২০,০০১ টাকা থেকে ৪০,০০০ টাকা; আর মাত্র ২ দশমিক ৫ জন কৃষকের মাসিক আয় ৪০,০০০ টাকার বেশি। জরিপের সারসংক্ষেপ হলো- শতকরা ৬৭.৫ শতাংশ কৃষকেরই মাসিক আয় ১০ হাজার টাকার নিচে।\nআশির দশকে জিডিপিতে কৃষির অবদান ছিল ৩৩.০৭ শতাংশ। নব্বইয়ের দশকে তা কমে দাঁড়ায় ২৯.২৩ শতাংশে। আর ২০১৭-১৮ অর্থ বছরে জাতীয় অর্থনীতিতে কৃষি খাতের অবদান মাত্র ১৪.২৩ শতাংশ। এ থেকে অনুমান করা যায়, সামগ্রিকভাবে দেশের প্রবৃদ্ধি বাড়লেও কৃষিখাত দিনদিন সঙ্কটে পতিত হচ্ছে। অথচ প্রত্যক্ষ ও পরোক্ষভাবে দেশের শতকরা ৬০ ভাগ মানুষের জীবন জীবীকা কৃষির উপর নির্ভরশীল। আর ৪৭ শতাংশ মানুষ সরাসরি কৃষি কাজের সাথে সংশ্লিষ্ট। দেশে শিল্পায়নের যে ধারা সৃষ্টি হয়েছে, তার সিংহভাগই কৃষি নির্ভর। কৃষিতে বিপর্যয় দেখা দিলে উল্লিখিত ৪৭ থেকে ৬০ শতাংশ মানুষ সরাসরি ক্ষতিগ্রস্ত হবেন। এদেশের অর্থনীতি কৃষিকে আবর্তন করেই রচিত। কৃষি অর্থনীতি চাঙ্গা হলে, দেশের সিংহভাগ মানুষের মুখে হাসি ফুটবে। ছোট আয়তনের এই দেশটাতে ১৬ কোটিরও বেশি মানুষের বসবাস। কৃষি উৎপাদন ব্যহত হলে, খাদ্য আমদানি করে কোনোভাবেই খাদ্য ও পুষ্টির চাহিদা পূরণসহ দেশের অর্থনৈতিক অগ্রগতিকে টিকিয়ে রাখা সম্ভব হবেনা।\nজরিপে, কৃষিখাতের বেশকিছু সংকটের কথাও উল্লেখ করা হয়েছে। এর মধ্যে কৃষকের আত্মপরিচয় সংকট, মর্যাদাহীন পেশা, শুধু বাজার ও একক শস্য উৎপাদনের জন্য বিবেচনা করা, কৃষিকে অলাভজনক পেশা হিসেবে মূল্যায়ন, কৃষিজমির বিচারহীন বেদখল ও অকৃষি খাতে এর ব্যবহার; জমির মালিকানাজনিত জটিলতা ও নিরাপত্তাহীনতা, পারিবারিক কৃষির জন্য সহায়ক নীতি ও কর্মসূচির অভাব, কৃষি বিকাশে এর সংস্কার, রাষ্ট্রীয় প্রণোদনা ও বাজেটের অভাব; কৃষক, উৎপাদক, ক্রেতা, বিক্রেতা ও ভোক্তার ভেতর পারস্পরিক আন্তঃ নির্ভরশীল সম্পর্ক তৈরি না হওয়াসহ মোট ১৫টি সমস্যার কথা বলা হয়েছে। আর পারিবারিক কৃষি জোরদার করতে কৃষিজমি সুরক্ষা ও কৃষিজমিতে কৃষকের প্রবেশাধিকার নিশ্চিত করা, কৃষি প্রতিবেশভিত্তিক কৃষি সুরক্ষা নিশ্চিত করা, কৃষিতে যুবসমাজের অংশগ্রহণ নিশ্চিত করা এবং ক্ষুদ্র কৃষকদের স্বার্থে শস্য বীমা, কৃষকদের জন্য পেনশন স্কিম, বীজ বীমা এবং অণুজীব ভর্তুকি প্রদানসহ ১০টি সুপারিশ তুলে ধরা হয়।\nকৃষিতে সরকারি তৎপরতা কমে গেছে তা বলা যাবেনা। বরং আগের চেয়ে অনেক বেড়েছে এটাই সত্য। এর প্রমাণ কৃষি যান্ত্রিকীকরণ, উৎপাদন বৃদ্ধির লক্ষ্যে গবেষণা কর্মকান্ড বৃদ্ধিসহ সার ও বীজে ভর্তুকী দেয়া হচ্ছে। কীট পতঙ্গের হাত থেকে ফসল রক্ষায় নিত্য নতুন গবেষণা ও প্রয়োগ অব্যাহত রয়েছে। কিন্তু কৃষকের উৎপাদিত ফসলের ন্যায্য মুল্য নিশ্চিত করা, সরাসরি কৃষকের নিকট হতে সময় মতো ফসল কেনা ও সহজ শর্তে কৃষিঋণ বিতরণে সরকারি উদ্যোগ ততোটা আশাব্যঞ্জক নয়। বিশেষকরে, রাষ্ট্রায়ত্ত ব্যাংকগুলো থেকে কৃষিঋণ প্রাপ্তি মোটেও স্বস্তিদায়ক নয়। নানাভাবে হয়রানীর শিকার হতে হয় সাধারণ কৃষকদের। চাহিদার তুলনায় ঋণও মেলেনা। কৃষিখাতের নামে বড় অংকের যেসব ঋণ দেয়া হয়, তার বেশিরভাগই ব্যবসায়ী ও কৃষিভিত্তিক শিল্প মালিকদের পকেটে চলে যায়। আবার ধান ক্রয়ের ক্ষেত্রে সরকারি উদ্যোগ শুরু হতে দেরি হলে, ব্যাপারিদের কাছে সস্তায় তা বিক্রি করতে হয়। সরাসরি কৃষকের নিকট থেকে ধান সংগ্রহের কথা বলা হলেও, সিন্ডিকেটের কবলে পড়ে বেশিরভাগ কৃষক সেই সুবিধা থেকে বঞ্চিত হন।\nচলতি বছর বিদেশ থেকে হঠাৎ করে ধান আমদানি করায় বিপাকে পড়েছেন দেশের মিল মালিকরা। প্রথম দিকে তারা ধান ও চালের সরকারি ক্রয়মুল্য মাথায় রেখে চড়া দামে ক্রয় করেন। কিন্তু বিদেশ থেকে চাল আমদানি করে তা বাজারে ছাড়ায় মিল মালিকরা বিপদে পড়েছেন। এখন না পারছেন সেই ধান বিক্রি করতে, আর না পারছেন ব্যাংকঋণসহ কর্মচারিদের বেতন-ভাতাদি পরিশোধ করতে। বগুড়া, নওগাঁ, দিনাজপুর, কুষ্টিয়াসহ দেশের বেশিরভাগ মিলগুলো এখন বন্ধ হওয়ার উপক্রম। অনেকে সক্ষমতার তুলনায় মিলের উৎপাদন এক চতুর্থাংশে নামিয়ে এনেছেন। নতুন করে এসব মিল মালিকরা ধান কেনা বন্ধ রেখেছেন। ধানের বাজারের চলমান এই অস্থিরতা কৃষক ও কৃষিভিত্তিক শিল্পের জন্য ক্ষতিকর। এ অবস্থা আগামীতেও চলতে থাকলে কৃষি ও কৃষকের বিপর্যয় অবশ্যম্ভাবী। সাথে দেশের সামগ্রিক অর্থনীতিও যে বিপর্যয়ের মুখে পড়বে, তা বলাই বাহুল্য।\nরাষ্ট্রীয়ভাবে ভর্তুকী দিয়ে হলেও কৃষিখাতকে বাঁচানোর কোনো বিকল্প নেই। দেশের বিপুল জনগোষ্ঠীর খাদ্য নিরাপত্তা ও গ্রামীণ অর্থনীতিকে বাঁচাতে কৃষিখাতে সময়োপযোগি পদক্ষেপ নেয়া প্রয়োজন। আকস্মিকভাবে বিদেশ থেকে চালসহ অন্যান্য খাদ্যশস্য আমদানি না করে বিশেষজ্ঞ কমিটির সুপারিশের ভিত্তিতে, বাস্তবতার নিরিখে আমদানির বিষয়ে সিদ্ধান্ত নেয়া প্রয়োজন। অনেক সময় দেখা যায় সরকারের চোখ ফাঁকি দিয়ে, অনুমোদিত লক্ষ্যমাত্রার চেয়েও অনেক বেশি চাল বা অন্যান্য খাদ্যশস্য আমদানি করা হয়। আবার অসাধু কিছু মিল মালিকের কারসাজির কারণেও, অনেক সময় চালের দাম অকারণে বেড়ে যায়। জনসাধারণের স্বার্থে তখন সরকারকে বাধ্য হয়ে, চাল আমদানির আদেশ দিতে হয়। এসব সিন্ডিকেটের বিরুদ্ধে নিয়মিত অভিযান পরিচালনা করা প্রয়োজন। এতে করে দীর্ঘমেয়াদে মিল মালিকরাই লাভবান হবেন। সরকারকেও অপ্রয়োজনে কেবলমাত্র বাজার নিয়ন্ত্রণের স্বার্থে, অতিরিক্ত চাল আমদানি করতে হবেনা। কৃষকও বছর জুড়ে ন্যায্য মুল্য পাবেন।\nক’দিন পরই কৃষকের ঘরে নতুন ধান আসা শুরু হবে। উৎপাদিত এই ফসলের ন্যায্য মুল্য নিশ্চিত করতে হবে। কৃষকের ঘর থেকে ধান চলে যাওয়ার পর সরকারিভাবে ধান সংগ্রহ শুরু হলে, সেই সংগ্রহ অভিযানে কৃষকের কোনো লাভ হবেনা। বরং তাতে মধ্যস্বত্বভোগিরাই লাভবান হবে। সরকারিভাবে ফসল ক্রয়ের ক্ষেত্রে মধ্যস্বত্বভোগীদের দৌরাত্ম্য যেকোনো মুল্যে বন্ধ করা প্রয়োজন। কৃষি ও কৃষকের স্বার্থে রাজনৈতিক প্রভাব বলয় থেকে একে মুক্ত রাখতে হবে। এক্ষেত্রে কৃষককে তার জমির পরিমাণের ভিত্তিতে, গুদামে ধান সরবরাহের সুয়োগ দিতে হবে। ঝুঁকিপূর্ণ ফসলের ক্ষেত্রে কৃষিবীমা চালু করা প্রয়োজন। কৃষক দেশের জন্য রোদে পুড়ে, বৃষ্টিতে ভিজে, কনকনে শীতে জমিতে ফসল ফলানোর জন্য নিরন্তর সংগ্রাম করেন। তাদের সেই কষ্টের যথাযথ মুল্যায়ন করা উচিত। আমলাতান্ত্রিক জটিলতা থেকে বের হয়ে, কৃষকের স্বার্থে এখনই পদক্ষেপ নিলে, দীর্ঘ মেয়াদে কৃষির যে বিপর্যয়ের আভাস লক্ষ্য করা যাচ্ছে, তা থেকে উত্তরণ সম্ভব। অন্যথায়, জটিল অর্থনীতির কাগুজে হিসাবে, দেশের জিডিপি হয়তো বাড়বে; কিন্তু তাতে গ্রামের সিংহভাগ সাধারণ মানুষ তথা কৃষকের অর্থনৈতিক মুক্তি মিলবেনা।\n০১৭১১-১৯ ১২ ২০\ncrimetv এপ্রিল ২০, ২০১৯, ৭:২৬ পূর্বাহ্ণ এপ্রিল ২০, ২০১৯ ০ 308


আমাদের রাজনীতি: আর কবে সভ্য হবে? | সাহিত্য বাজার\nআমাদের রাজনীতি: আর কবে সভ্য হবে?\nসেপ্টেম্বর ২৮, ২০১৩ - রাজখবর, সম্পাদকীয় - 1348 বার পঠিত\n১৯৭২ থেকে ‘৭৪ রক্ষীবাহিনীর হত্যাযজ্ঞ দিয়ে সূচনা হয়েছিল রাজনীতির অসভ্য ওঠা। তারপর এলো ১৯৭৫-এর ১৫ আগষ্ট। সে-ই কালোরাতে ভয়াবহ হত্যাযজ্ঞ দিয়ে পুরোমাত্রায় অসভ্য হয়ে উঠলো বাংলার রাজনীতি। ‘৭৫ থেকে ‘৮০। সেনাকুঞ্জে হত্যাযজ্ঞ চললেও সাধারণ মানুষ কিছুটা স্বস্তিতে ছিল। এরপর ১৯৮১-এর হত্যাযজ্ঞ পথ দেখালো পরবর্ত নুরুলদীন, মিলনসহ অসংখ্য হত্যা গুমের নতুন নতুন খেলা। ১৯৯০ ছাত্র-জনতার পুনঃজাগরণ। বুক ভরা নতুন স্বপ্ন, এবার বুঝি গণতন্ত্র আসবে-ই।\nহায় গণতন্ত্র !\n৯১ থেকে ৯৫ কিছুটা স্বস্তিতে কাটলেও হরতাল-ভাংচুর আর হিন্দু সম্প্রদায়ের ওপর নির্যাতন বেড়েছে। রাজনৈতিক চাঁদাবাজী-সন্ত্রাস আর জঙ্গীবাদের উত্থানের সূচনালগ্ন বলা যায় এই সময়টাকে। ১৯৯৬ থেকে ২০০১ অসভ্য রাজনীতির মাতাচারা দিয়ে ওঠা। এই সময় প্রথম বরিশালের গৌরনদীতে চার্চে বোমা হামলা চালানো হয়। ১৯৯৯ সালের ৬ মার্চ যশোরে উদীচীতে বোমা হামলায় ১০ জন নিহত ও অসংখ্য মানুষ পঙ্গু হয়ে যায়। রক্তলাল গণতন্ত্র সব স্বপ্ন ধুলিসাৎ করে দেয় ২০০১ সালের ১৪ এপ্রিল পহেলা বৈশাখে রমনাপার্কে বোমা হামলা চালিয়ে। এরপর শুরু হয় জঙ্গীবাদ। শুরুটা ময়মনসিংহের সিনেমা হলে বোমা বিস্ফরণ দিয়ে হলেও শেষটা হয়েছিল ২১ আগস্ট শেখ হাসিনার উপর বোমা হামলা এবং এই ঘটনায় আইভী রহমানসহ ১৮ জনের নির্মম মৃত্যু দিয়ে। পিলখানায় বিডিআর আর সেনাবাহিনীতে আসলে কি ঘটেছিল? কেন ঐই হত্যাযজ্ঞ? এটাও কি রহস্য-ই থেকে যাবে? এই সব হত্যাকা-ের কোনো বিচার কখনোই শেষ হয়নি। বিচার কার্যক্রম আজো চলছে-ই। এই যদি হয় গণতন্ত্রের বিচার ব্যবস্থা, সেখানে হত্যাকা- বা গণহত্যার ঘটনায় ন্যায় বিচার কি আদৌ কখনো পাওয়া যাবে? যাবেনা বা হবে না জেনেই আজ আমাদের রাজনীতি ক্রমশ অসভ্য থেকে নোংরা হয়ে উঠেছে। যার প্রমাণ আমাদের বর্তমান প্রেক্ষাপটে স্পষ্ট।\nএই যে ক্ষমতায়নের শেষ মুহুর্তে এসে আওয়ামীলীগ সরকার হঠাৎ যুদ্ধাপরাধীদের বিচার কার্যক্রমে ব্যতিব্যস্ত হল, এটা কেন? কেন তারা আরো আগেই এই কাজ শুরু করেনি? তারা কি আদৌ এই বিচারকার্য সম্পাদন করতে চেয়েছে? নাকি এটাও বিএনপির জজমিয়া টাইপের পাতানো নাটক ছিল? প্রজন্ম চত্বর তৈরি করে ব্লগাররা ও পরবর্তীতে গণজাগরণমঞ্চ এসে যে নাটককে ভেস্তে দিয়েছে। জামায়াত-শিবিরকে উচকে দিয়ে ১৮ দল থেকে তাদের পৃথক করে নিজ দলে টানার ষড়যন্ত্র টের পেয়ে যায় অত্যন্ত কৌশলী বাম ঘরানার মহাজোট শরীকরা। নিজেদের অবস্থান শক্তিশালী করতে তারাও সঙ্গে সঙ্গে প্রজন্ম চত্বরকে বদলে দেয় গণজাগরণের মঞ্চে। এতে করে কিছু ঘটুক বা না ঘটুক দেশে একটা অরাজকতা সৃষ্টি করতে সক্ষম হয়েছে আওয়ামী লীগসহ মহাজোট সরকার। এতে করে বিরোধী দল ও তাদের একতরফা দাবী তত্বাবধায়ক সরকারের প্রসঙ্গ এখন অনেক হাল্কা হয়ে গেছে, বলতেই হয়। হেফাজতে ইসলামের উত্থাণ বিষয়টি যদি আমরা গুরুত্ব সহকারে শুরু ও শেষটা ভেবে দেখি তবে কিছু চিত্র স্পষ্ট হবে। যেমন, হেফাজত উত্থান মাত্র-ই সরকার দলীয় মন্ত্রীদের তাদের কাছে ছুটে যেয়ে গোপন বৈঠক করা, তাদের প্রথম সমাবেশে ব্যাপক বাধা তৈরি করে নিজেদের হেফাজত বিরোধী প্রমাণ করা, পরবর্তীতে তাদের ১৩ দফা দাবীর প্রতি সমর্থন প্রদান এবং সর্বশেষ তাদের ঢাকা অবরোধের সুযোগ প্রদান এবং বায়তুল মোকাররমের পরিবর্তে শাপলা চত্বরে সমাবেশের অনুমতি দিয়ে চরম বাধা প্রদান পুরো বিষয়টাই ছিল পূর্ব পরিকল্পিত নোংরা রাজনীতির খেলা। রাতের আধারে হামলা চালিয়ে হেফাজত কর্মীদের হত্যা ও ঢাকা ত্যাগে বাধ্য করার এই নাটকে বিরোধী দল বিএনপি-জামায়াতসহ ১৮ দলীয় জোটকে নাস্তানাবুদ করাই ছিল এই নাটকের অন্যতম উদ্দেশ্য।\nবিরোধী দল বিএনপি গত এক-এগারো থেকেই নাস্তানাবুদ হয়ে আছে। মাত্র তিনের এক ভাগ আসন পাওযার লজ্জায় সংসদে বসে থাকার মনোবল পাবে কোথায়? হাওয়া ভবনে তারেক ও কোকোর অসৎ আচরনের ফল তো তাদের ভোগ করতেই হবে। সুষ্ঠধারার নির্বাচন হলে আগামী নির্বাচনেও দেশবাসী তা ভুলবে বলে মনে হয় না। তারপরও নির্বাচনটা সুষ্ঠ হওযা জরুরী। মহাজোট সরকার হঠাৎ করে তত্ত্বাবধায়ক প্রথা বাতিল করে এই নির্বচনকে অযথা-ই বিতর্কে নিয়ে এসেছে। কেন তা তারা-ই ভালো বলতে পারবেন। তবে বাংলাদেশের মানুষ সেই ৭২ থেকেই সবসময়-ই ভালো আর যোগ্য নেতৃত্ব খুঁজে বেড়াচ্ছে। শহীদ বঙ্গবন্ধু শেখ মুজিবুর রহমান এবং শহীদ রাষ্ট্রপতি জিয়াউর রহমানের জন্য তাদের কান্না-ই এতোদিন এই দুটি দলকে আশ্রয় ও প্রশ্রয় দিয়ে এসেছে। দুটি দলের প্রধানের প্রতি-ই ছিল গভীর মমতা ও সহানুভুতি। যেটাকে তারা নেত্রীদ্বয় মানুষের দুর্বলতা বলে ভুল করছেন। (গত ১২ মে একুশে টেলিভিশনের মাঝরাতের টক শো’তে আওয়ামী লীগের ইসরাফীল আলম এমপি’র উদ্ধ্যত উচ্চারণ “পারলে আওয়ামী লীগ ও বিএনপির বাইরে কিছু করে দেখান ”- এটা তার-ই প্রমাণ।) সাধারণ মানুষের প্রতি আস্থা হারিয়েছেন এই দুই নেত্রী। নৌকা আর ধানের শীষ মার্কায় কলাগাছকে দাড় করাবার ভরসা এখন আর কারো মধ্যেই নেই। সুচতুর বাম নেতারা এটা আওয়ামী নেত্রীকে বোঝাতে পেরেছেন বলেই হঠাৎ বিলুপ্ত হয়েছে তত্ত্বাবধায়ক সরকার প্রথা। এখন নির্বচন যেভাবেই হোক মহাজোটের দখলেই থাকবে ক্ষমতা। অন্যথায় কোয়ালিশন সরকার ছাড়া কোনো বিকল্প নেই এবার কোনো জোটেরই।


'তরুণদের' জন্য সেরা 16 ডেটিং সাইটগুলি (2021) - অন্যান্য\nতরুণদের জন্য সেরা 16 ডেটিং সাইটগুলি (2021)\nদৌরাত্ম্য করা একটি বৈধ ডেটিং সাইট যেখানে একক এবং swingers তাদের বন্য দিক উন্মুক্ত করতে পারে। আপনি এখানে প্রাথমিক এবং যথাযথ হওয়ার বিষয়ে চিন্তা করতে হবে না। অনেক দুষ্টু পুরুষ এবং মহিলা তাদের প্রোফাইলে সরাসরি কী ধরনের যৌনতা বা কোন ধরণের সম্পর্ক চান তা প্রকাশ করে।\nবিউন্টি ব্যবহারকারীদের নগ্ন ছবি পোস্ট করার অনুমতি দেয়, যদিও এটি এমন লোকদের কাছে ঝাপসা বৈশিষ্ট্য রয়েছে যা অগত্যা তা দেখতে চায় না।\nযৌন সক্রিয় ডেটাররা তাদের কার্ডটি বিউন্টির টেবিলে রাখতে পারেন এবং এমন প্রত্যাশা এবং অভিলাষ রয়েছে এমন কাউকে খুঁজে পেতে পারেন। 18 বছরেরও বেশি বয়স্করা এখানে মিশ্রিত হওয়ার সময় তাদের যৌনতার মালিকানা পেতে পারে। বুন্টির বয়স, দূরত্ব, চেহারা এবং অন্যান্য পরামিতি অনুসারে সাধারণ অনুসন্ধান ফিল্টার রয়েছে তবে এটিতে কিছু নির্দিষ্ট কিঙ্কস এবং ফেটিশগুলির জন্য স্বতন্ত্র ফিল্টার রয়েছে।\nএকাকী সেক্সের সন্ধানে যোগ দিতে পারেন নিচে ,6মিলিয়নেরও বেশি ব্যবহারকারী সহ একটি ফ্রি হুকআপ অ্যাপ। ২০১৩ সালে এটির সূচনা হওয়ার পরে, ডাউনটি অযৌক্তিক, নন-স্ট্রিং-সংযুক্ত প্ল্যাটফর্ম হিসাবে নিজের জন্য একটি নাম তৈরি করেছে যেখানে যৌন সক্রিয় এককরা গরম তারিখগুলি বেছে নিতে পারে।\nডাউন সম্প্রদায়ের যুবকেরা প্রায়শই বেনাম বায়ুমণ্ডল এবং দ্রুত মেলানো সরঞ্জাম দ্বারা স্বাধীন বোধ করেন। ঝোপের চারপাশে মারধরের পরিবর্তে, ডাউন ব্যবহারকারীরা অবিলম্বে দেখা করার জন্য অনুরোধ করতে পারেন। স্থানীয় একাগুলির সাথে বিচক্ষণতার মুখোমুখি ব্যবস্থা করা কখনও সহজ ছিল না।\nডাউন এক বিচক্ষণ ডেটিং স্পেসকে উত্সাহ দেয় যেখানে স্থানীয়রা সেক্সি তারিখগুলি অনুসন্ধান করতে এবং হুক আপ করতে পারে।\nডাউনগুলি একটি ব্যক্তিগত স্থান সরবরাহ করে যেখানে এককরা একই জাতীয় অগ্রাধিকার এবং উদ্দেশ্যগুলি ভাগ করে। আপনার নতুন প্রেমের সংযোগটি কিনা তা আপনাকে ভাবতে হবে না ডিটিএফ কারণ এই হুকআপ অ্যাপ্লিকেশনটিতে থাকা প্রত্যেকেরই একটি সাধারণ কারণ রয়েছে: যৌনতা।\n'আমরা মনে করি যে অন্যান্য এককরা অন্যান্য অ্যাপ্লিকেশনগুলিতে ম্যাচ পেলে অনুমানযোগ্য গেমগুলি থেকে প্রচুর একা ক্লান্ত হয়ে পড়েছে,' ডাউন ডেটিং টিম বলেছিল। “তারা এই সাহসী নতুন ডেটিং অ্যাপ ওয়ার্ল্ডে কীভাবে ডেট করতে হয় তা শিখতে লড়াই করছে। আমরা আরও ভাল ডেটিং এবং হুক আপ করার পথে পরিচালিত করার লক্ষ্য নিয়ে যাচ্ছি ”\nকোনও ডেটিং সাইটে আপনার বয়স কত হতে হবে?\nবেশিরভাগ ডেটিং সাইটগুলিতে নেটওয়ার্কে যোগ দিতে একক বয়স কমপক্ষে 18 বছর হতে হবে। এই সাইটগুলির লক্ষ্য সম্মতি প্রাপ্ত বয়স্কদের মধ্যে রোমান্টিক সংযোগগুলি উত্সাহিত করা এবং তারা সাধারণত সুস্পষ্ট আইনী কারণে কম বয়সী সদস্যদের অবরুদ্ধ করুন । কিছু প্ল্যাটফর্ম সদস্যদের বয়স যাচাই করবে (সম্ভবত কোনও সোশ্যাল মিডিয়া অ্যাকাউন্টের মাধ্যমে), অন্য প্ল্যাটফর্মগুলি ব্যবহারকারীদের কেবল তাদের কথার ভিত্তিতে নিয়ে যায়।\nপ্রতিটি ডেটিং নেটওয়ার্কের সদস্যপদ সম্পর্কিত নিজস্ব নিয়মকানুন থাকবে। উদাহরণস্বরূপ, কিছু সিনিয়র ডেটিং সাইটগুলি কেবল 45 বা 50 এর বেশি ব্যবহারকারীদের ডেটিং প্রোফাইল তৈরি করার অনুমতি দেয়। সিনিয়র ম্যাচ অল্প বয়সী সিঙ্গলসকে যোগদানের বিকল্প দেয় না কারণ এটি কোগার ডেটিং বা চিনি ডেটিংকে সমর্থন করতে চায় না।\n18 বছরের কম বয়সীদের জন্য কোনও ডেটিং সাইট রয়েছে?\nহ্যাঁ, আমরা আসলে আলাদা লিখেছি কিশোর-কিশোরীদের জন্য ডেটিং সাইটগুলির পর্যালোচনা নিবন্ধ , তবে সংক্ষিপ্ত সংস্করণটি হ'ল বহু সাইট স্বীকৃতি দিয়েছে যে কিশোর-কিশোরীরাও অনলাইনে একে অপরের সাথে দেখা করতে চায় এবং তাদের নিরাপদে এটি করতে সহায়তার জন্য প্রয়োজনীয় সংস্থান প্রয়োজন। এই ডেটিং সাইটগুলির বেশিরভাগই স্ক্রিন ব্যবহারকারীদের প্রত্যেকের বয়স উপযুক্ত বলে নিশ্চিত করার জন্য রয়েছে এবং প্রত্যেককে লাইনে রাখার জন্য কঠোর ব্যবহারকারীর নির্দেশিকা রয়েছে।\nমাইএলএল এমন কিশোর-কিশোরীদের সাথে যোগাযোগ করে যারা সারা বিশ্বের মানুষের সাথে চ্যাট করতে চায়।\nমাইএলএল মার্কিন যুক্তরাষ্ট্র, আমেরিকা যুক্তরাষ্ট্র, অস্ট্রেলিয়া এবং কানাডায় 300,000 এর বেশি সদস্যের সাথে বিশ্বের বৃহত্তম কিশোর নেটওয়ার্ক রয়েছে। এই সাইটে মডারেটরদের সাইটে আপলোড করা প্রতিটি নতুন ছবি পর্যালোচনা করার কাজ দেওয়া হয়েছে এবং তারা নগ্নতা বা আপত্তিকর সামগ্রীযুক্ত যে কোনও ফটো মুছে ফেলবে। টিন চ্যাট রুমটি মডারেটর এবং চ্যাট বটদের দ্বারা পরিষ্কার চেপে রাখা হয়েছে যা ব্যবহারকারীদের শপথ করছে, স্প্যামিং করছে বা অন্য সদস্যদের হয়রানি করছে।\nদলটি তার সদস্যদের প্রতি অনুরোধ জানায়, 'আপনি যদি মাইএলএল-তে কোনও সন্দেহজনক, অনুপযুক্ত বা নকল প্রোফাইল দেখতে পান তবে আমাদের সাথে সাথে যোগাযোগ করুন বা এই ব্যবহারকারীর প্রতিবেদন করুন।'\nকি যুগে টিন্ডার ব্যবহার?\nআশ্চর্যজনকভাবে, টিন্ডার ব্যবহারকারীরা অপ্রতিরোধ্যভাবে তরুণ। ওভার টিন্ডার ব্যবহারকারীদের অর্ধেক 18 থেকে 24 এর মধ্যে , এবং প্রায় 85% ব্যবহারকারীর বয়স 18 থেকে 34 এর মধ্যে Although যদিও টিন্ডার 18 বছরের কম বয়সী কাউকে যোগদান করতে নিষিদ্ধ করেছে, যদিও প্রায় 3% ব্যবহারকারীর বয়স 17 বা তার চেয়ে কম ।\nদ্য টিন্ডারের মধ্য বয়স প্রায় 25 বছর । 20-সোমবারের মধ্যে টিন্ডারের আবেদনটি অপ্রতিরোধ্য এবং এটি তরুণ অনলাইন ডেটারদের পক্ষে এখন পর্যন্ত সবচেয়ে জনপ্রিয় বিকল্প popular\nটিন্ডার এর প্রতিযোগীদের তুলনায় সহস্রাব্দ সদস্যদের উচ্চ ঘনত্ব রয়েছে।\nটিন্ডারের প্রায় পাঁচ কোটিরও বেশি ব্যবহারকারী রয়েছেন এবং সমস্ত বয়সের একক কৌতূহল, ভালবাসা বা বিরক্তিকর কারণে সাইন আপ করেছেন। যাইহোক, সহস্রাব্দগুলি বর্তমানে ডেটিং অ্যাপটিতে শক্তিশালী সংখ্যাগরিষ্ঠতা অর্জন করে এবং তা শীঘ্রই কোনও সময়ের পরিবর্তনের সম্ভাবনা বলে মনে হয় না।\nএকটি টিন্ডার ব্যবহারকারী বুরাক বারবার ব্যাখ্যা করছেন , 'যদি কোনও অ্যাপ্লিকেশন তরুণ প্রজন্মের জন্য জনপ্রিয় হয় তবে পরবর্তী বছরগুলিতে সম্ভবত এটির প্রভাবশালী ব্যবহারের অনুপাত থাকবে। এটি আকাঙ্ক্ষা, স্মৃতি এবং অভ্যাসের মতো প্রভাবের প্রভাব।\nকোন ডেটিং সাইট এবং অ্যাপ্লিকেশন আপনি ফেসবুক ছাড়াই ব্যবহার করতে পারেন?\nঅনেক ডেটিং সাইট নতুন সদস্যদের যাচাই করতে ফেসবুক ব্যবহার করে। আপনি সাইন আপ করার সময় এটি আপনার বয়স, নাম, ফটো এবং পটভূমি যাচাই করার একটি দ্রুত উপায়।\nএকাধিক গোপনীয়তা কেলেঙ্কারী পরে ফেসবুকের সদস্যতা উল্লেখযোগ্যভাবে হ্রাস পেয়েছে।\nএই সাইটগুলি এবং অ্যাপ্লিকেশনগুলি ফেসবুকে পোস্ট করে না, বা ফেসবুকের বন্ধুরা দেখতে পাবে না যে আপনি ডেটিং প্রোফাইলটি তৈরি করেছেন। তবে কিছু ব্যবহারকারীর এখনও একটি সামাজিক মিডিয়া অ্যাকাউন্টটিকে ডেটিং প্রোফাইলে সংযুক্ত করার বিষয়ে দক্ষতা রয়েছে - বিশেষত যদি তারা সামাজিক মিডিয়া অ্যাকাউন্ট না বলে থাকে।\nকেমব্রিজ অ্যানালিটিকা কেলেঙ্কারি এবং # ডিলিটফ্রেসবুক আন্দোলনের নেতৃত্ব দিয়েছে4জন আমেরিকান তাদের ফেসবুক অ্যাকাউন্ট মুছে ফেলছে গত এক বছরে আরও কি, কম অল্প বয়স্ক লোক যেভাবেই ফেসবুকে সাইন আপ করছে, তাই ডেটিং সাইটগুলির সন্ধান করা বোধগম্য হয় যা ব্যবহারকারীদের এই পুরাতন-স্কুল সামাজিক মিডিয়া নেটওয়ার্কের সাথে সম্পর্ক রাখার প্রয়োজন হয় না। এখানে একটি তালিকা ডেটিং অ্যাপস ফেসবুক ছাড়া কাজ করবে , তাই আপনাকে অনলাইন ডেটিংয়ের সময় আপনার ব্যক্তিগত গোপনীয়তার ত্যাগ করতে হবে না।\nআপনার ইমেল ঠিকানা বা ফোন নম্বর যতক্ষণ না থাকবে, বেশিরভাগ ডেটিং অ্যাপ্লিকেশন আপনাকে একটি ডেটিং প্রোফাইল তৈরি করতে এবং মিশ্রণ শুরু করতে দেয়।\nতরুণদের জন্য ডেটিং সাইটগুলিতে লাইভ এটি করুন\nএকটি হাই স্কুল প্রণয়ীর সাথে পলাতক বিবাহ 1960 এর দশকে ওহ-রোমান্টিক মনে হতে পারে, তবে অল্প বয়সে বিয়ে করা বৈবাহিক পরমানন্দের ঠিক রেসিপি নয়। ধূসর তালাকের একটি তরঙ্গ দেখিয়েছেন যে এই 20-বছরের বাচ্চা বুমাররা তাদের জন্য প্রস্তুত হওয়ার আগেই ভুল অংশীদার বেছে নিয়েছে বা পরিপক্ক সম্পর্কের দিকে ঝাঁপিয়ে পড়েছে। আজকের তরুণ প্রজন্ম তার থেকে আরও ভাল করতে পারে, এবং ইতিমধ্যে পরিবর্তনটি শুরু হয়ে গেছে।\nঅনেক সহস্রাব্দ গিঁট বাঁধার জন্য অপেক্ষা করেছেন, এবং তাদের একটি রয়েছে কম বিবাহ বিচ্ছেদের হার এটি দেখানোর জন্য। এর চেহারার দ্বারা, জেনারেশন জেড মনে হয় যে তারা যুবক থাকাকালীন # সোয়াইপলাইফ উপভোগ করার এবং বিবাহের পরের তারিখটি রেখে যাওয়ার এই রীতিটি চালিয়ে যাচ্ছে।\nযুবক-যুবতীদের এক ব্যক্তির প্রতি প্রতিশ্রুতিবদ্ধ হওয়ার জন্য তাদের পুরো জীবন থাকে, তাই তাদের পক্ষে নিজের সম্পর্কে জানতে, আত্মবিশ্বাস তৈরি করতে এবং প্রচুর বিভিন্ন ব্যক্তির সাথে দেখা করার জন্য তাদের একক বছর ব্যবহার করা বোধগম্য হয়। অল্প বয়সীদের জন্য অনলাইন ডেটিংয়ের দৃশ্যটি অন্বেষণ করতে এবং তরুণ, প্রাণবন্ত এবং একক ব্যক্তি হিসাবে তাদের নিজস্ব হয়ে উঠতে সহায়তা করার জন্য আমরা তরুণদের জন্য কয়েকটি সেরা ডেটিং সাইট হাইলাইট করেছি। ইয়োলো!\nকতক্ষণ কোনও কিছু পাবলিক ডোমেনে পরিণত হয়


বিগ বসের ঘরে অন্তঃসত্ত্বা হয়ে পড়েছিলেন ঝুমা বৌদি! বোমা ফাটিয়েছিলেন মোনালিসা - Monalisa became pregnant in the house of Bigg Boss! see here what actress said, Bangla News\nবাংলা নিউজ > ছবিঘর > বিগ বসের ঘরে অন্তঃসত্ত্বা হয়ে পড়েছিলেন ঝুমা বৌদি! বোমা ফাটিয়েছিলেন মোনালিসা\nবিগ বসের ঘরে অন্তঃসত্ত্বা হয়ে পড়েছিলেন ঝুমা বৌদি! বোমা ফাটিয়েছিলেন মোনালিসা\nUpdated: 06 Oct 2021, 03:50 PM IST লেখক Priyanka Bose\nবিগ বসের ঘরে মোনালিসার বিস্ফোরক মন্তব্যে বাজ পড়েছিল।\n1/6ভোজপুরী বাঙালি অভিনেত্রী অন্তরা বিশ্বাস ওরফে মোনালিসা। দর্শকদের কাছে তিনি অত্যন্ত জনপ্রিয় ঝুমা বৌদি নামে। ধারাবাহিক ‘নজর’ নিয়ে টেলিভিশনের পর্দায় ফিরছেন তিনি। আগামী ১০ অক্টোবর থেকে অন এয়ার হবে এই ধারাবাহিক ৷ (ছবি ইনস্টাগ্রাম)\n2/6বিগ বস ১০ (Bigg Boss) এর প্রতিযোগী মোনাসিলা। নিজের বোল্ড অবতারের জন্য হামেশাই চর্চায় থাকেন তিনি। শো-তে স্বামী বিক্রান্ত সিং রাজপুত ও মনু পঞ্জাবির মত অভিনেতাদের সঙ্গে মোনালিসার দৃঢ় বন্ধন নজরে এসেছিল।\n3/6 বিনোদনের পাশাপাশি মনু পঞ্জাবির সঙ্গে মোনাসির ঘনিষ্ঠতা নজর এড়ায়নি টেলি পর্দার দর্শকদের। রিয়ালিটি শো-তে সকলের সামনে মনু পঞ্জাবিকে চুমুও খেয়েছিলেন নায়িকা। তা অবশ্য বিগ বসের ঘরে একটা টাক্সের মধ্যেই পড়েছিল।\n4/6তখনই বিগ বসের ঘরে নিজের অন্তঃসত্ত্বা হয়ে পড়ার মতো বিস্ফোরক মন্তব্য করেছিলেন মোনালিসা। ঘরের মধ্যেই চিৎকার করে অভিনেত্রী বলেছিলেন, মনুর সন্তানের মা হতে চলেছেন তিনি। যা শুনে ঘরের সবাই রীতিমতো হকচকিয়ে গিয়েছিল।\n5/6বিগ বসের ঘরে মোনালিসার অন্তঃসত্ত্বা হয়ে পড়ার খবর বড়সড় চমক ছিল সবার কাছে। সেই সময় অভিনেত্রী অবিবাহিত ছিলেন। যার ফলে শোরগোল পড়ে গিয়েছিল। কিন্তু পরে অবশ্য তিনি নিজেই জানিয়েছেন মজা করছিলেন তিনি।\n6/6এরপর বিগ বসের ঘর থেকে বেরিয়ে এসে বিক্রান্ত সিং রাজপুতকে বিয়ে করেন মোনালিসা। যদিও বিগ বসের ঘরেই বিক্রান্তের সঙ্গে সাত পাক ঘুরেছিলেন অভিনেত্রী। এখন চার বছরের সংসার তাঁদের, সুখী গৃহকোণ।


বিএফইউজে মহাসচিব শাবান মাহমুদ ও তার স্ত্রীসহ করোনায় আক্রান্ত। | জাগরন বার্তা\nবৃহস্পতিবার, ২২ এপ্রিল ২০২১, ০৫:৪৫ অপরাহ্ন\nকোভিড-১৯, জাতীয়, সম্পাদকীয়, সারাদেশ\nবিএফইউজে মহাসচিব শাবান মাহমুদ ও তার স্ত্রীসহ করোনায় আক্রান্ত।\n২০৭\tবার পাঠিত\nবাংলাদেশ ফেডারেল সাংবাদিক ইউনিয়ন (বিএফইউজে) একাংশের মহাসচিব, সাংবাদিক নেতা ও বাংলাদেশ প্রতিদিনের বিশেষ প্রতিনিধি শাবান মাহমুদ সস্ত্রীক করোনাভাইরাসে (কোভিড-১৯) আক্রান্ত হয়েছেন।\nআজ সোমবার (১৫ জুন) শাবান মাহমুদ নিজের ফেসবুক অ্যাকাউন্টে এক বার্তায় এ তথ্য জানিয়েছেন।\nফেসবুক পোস্টে এ সাংবাদিক নেতা বলেন, ‘বৈশ্বিক মহামারী করোনায় আমি সস্ত্রীক আক্রান্ত। ছোট ভাই ডাঃ তুষারের তত্বাবধানে বাসায়ই সকল বিধিনিষেধ মেনে চলছি আল্লাহ পাকের কৃপায়!! ভরসা রাখি রাব্বুল আলামিনের সর্বময় ক্ষমতার এবং রহমতের উপর!!\nতবে তিনি এ মুহূর্তে ফোনে বা ম্যাসেঞ্জারে যোগাযোগ না করতে অনুরোধ জানিয়ে আরও বলেন, ‘দয়া করে ফোনে বা ম্যাসেঞ্জারে নয়….? আমার শুভাকাঙ্ক্ষী, আত্মীয়, পরিজনেরা আপনাদের দোয়ায় রাখবেন আমাদের !! নিরন্তর শুভ কামনা সবার জন্য।।


এমন একটি জিনিসের কথা বলুন যেটি সাফল্যের জন্যে প্রথম প্রয়োজন। | প্রশ্ন ও উত্তর\nHome / Questions / Q 2973\nপ্রশ্ন করেছেন: July 8, 2019 ক্যাটাগরি : বাছাইকৃত\nএমন একটি জিনিসের কথা বলুন যেটি সাফল্যের জন্যে প্রথম প্রয়োজন।\nAdded an answer on July 8, 2019 at 3:06 pm\nসাফল্যের জন্যে, মন ও মস্তিষ্কের অফুরন্ত শক্তিকে কাজে লাগানোর জন্যে প্রথমত প্রয়োজন এর ওপরে বিশ্বাস স্থাপন। বিজ্ঞানীরা বলেন, ‘আমি পারবো, এই দৃঢ় বিশ্বাসই সকল সাফল্যের ভিত্তি’। তারা বলেন, পারবো বলে বিশ্বাস করলে আপনি অবশ্যই পারবেন। আসলে বিশ্বাস হচ্ছে সকল সাফল্য, সকল অর্জনের ভিত্তি। বিশ্বাসই রোগ নিরাময় করে, ব্যর্থতাকে সাফল্যে আর অশান্তিকে প্রশান্তিতে রূপান্তরিত করে। বিশ্বাসই মেধাকে বিকশিত করে, যোগ্যতাকে কাজে লাগায় আর দক্ষতা সৃষ্টি করে। বিশ্বাস কীভাবে যোগ্যতা ও সাফল্য সৃষ্টি করে তার অসংখ্য উদাহরণ রয়েছে। হাজার বছর ধরে দৌড়বিদরা মনে করতেন চার মিনিটে এক মাইল দৌড়ানো সম্ভব নয়। বিশেষজ্ঞরা বলতেন যে, মানুষের পায়ের পেশির শক্তি ও ফুসফুসের সামর্থ্য-এ দুটোই এক্ষেত্রে অন্তরায়। এমনকি চেষ্টা করলে সে মারাও যেতে পারে। হাজার বছর পর ইংল্যান্ডের যুবক রজার ব্যানিস্টার প্রথম বিশ্বাস শুরু করলেন, চার মিনিটে এক মাইল দৌড়ানো যাবে। অনুশীলনের পর অনুশীলন। সবাইকে অবাক করে দিয়ে ১৯৫৩ সালে তিনি চার মিনিটে এক মাইল দৌড়ের রেকর্ড করলেন। তার ১৫ দিনের মাথায় জন ল্যান্ডি চার মিনিটের চেয়ে দুই সেকেন্ড কমে এক মাইল দৌড়ালেন। বিস্ময় কিন্তু ওখানে নয়, বিস্ময় তারপরে। পরবর্তী ৩০ বছরে হাজারেরও বেশি দৌড়বিদ চার মিনিটে এক মাইল দৌড়িয়েছেন। যখন মানুষ বিশ্বাস করতো যে, সম্ভব নয়, কেউ পারে নি। যেদিন রজার ব্যানিস্টার বিশ্বাস করলেন এবং করে দেখিয়ে দিলেন, তারপর হাজার জন পারলেন। বিজ্ঞানের অগ্রগতির যে ইতিহাস, এটিও বিশ্বাসের বিজয়ের ইতিহাস। যেকোনো প্রযুক্তি প্রথমে বিজ্ঞানী বিশ্বাস করেছেন যে, এটি তৈরি করা সম্ভব, এটি বানানো সম্ভব। তারপরে তিনি বানিয়েছেন। আপনি দেখুন, বিমানের ইতিহাস। হাজার বছর ধরে বিজ্ঞানীরা বিশ্বাস করতেন যে, বাতাসের চেয়ে ভারী বস্ত্ত আকাশে উড়বে না। ওড়ে নি। প্রথমে রাইট ব্রাদার্স বিশ্বাস শুরু করলেন যে, না, বাতাসের চেয়ে ভারী বস্ত্ত আকাশে উড়বে যদি তার দেহ এবং ডানার অনুপাত ঠিক হয় এবং তাতে গতির সঞ্চার করা যায়। অন্যান্য বিজ্ঞানীরা তাদেরকে নিয়ে হাসাহাসি করেছেন। কিন্তু রাইট ব্রাদার্স বিশ্বাসে অটল থাকলেন। বিমান তৈরি করলেন। সভ্যতার চেহারা পাল্টে গেল।\n✦✦ পৃথিবীর যত বড় বড় ধনকুবের, তার শতকরা ৯০ জন খুব সাধারণ অবস্থা থেকে উঠে এসেছেন এই বিশ্বাসকে সম্বল করে। আমেরিকায় তার সময়কার সবচেয়ে বড় ধনকুবের এন্ড্রু কার্নেগি বস্তির ছেলে ছিলেন। ১২ বছর যখন তার বয়স তখন তিনি একটি পাবলিক পার্কে ঢুকতে চেয়েছিলেন। দারোয়ান তাকে ঢুকতে দেয় নি তার ময়লা নোংরা পোশাকের জন্যে। কিন্তু সেই ১২ বছর বয়সী ছেলেটির মনে এত প্রত্যয়, এত বিশ্বাস ছিলো যে, সেখানে দাঁড়িয়ে নিজের কাছে প্রতিজ্ঞা করেছিলেন, যেদিন আমার টাকা হবে, সেদিন এই পার্কটা আমি কিনে ফেলবো। ৩০ বছর পরে এন্ড্রু কার্নেগি তার প্রতিজ্ঞা রক্ষা করেছিলেন। তিনি সেই পার্কটি কিনেছিলেন। সেখানে একটি নতুন সাইনবোর্ড লাগিয়েছিলেন। সে সাইনবোর্ডে লেখা ছিলো-‘আজ থেকে দিনে বা রাতে, সকালে বা বিকেলে, যেকোনো বয়সের, যেকোনো মানুষ, যেকোনো পোশাকে এই পার্কে প্রবেশ করতে পারবে’।\n✦✦ বিশ্বাস এবং অবিশ্বাস-এর যে পার্থক্য, ছোট্ট একটি উদাহরণ দিয়ে আমরা বোঝাতে পারি। আপনার সামনে মেঝেতে যদি ছয় ইঞ্চি চওড়া একটি কাঠের তক্তা বিছিয়ে দেয়া হয় এবং বলা হয়, ভাই বা বোন! এর ওপর দিয়ে একটু হেঁটে যান। আপনি কী করবেন? আপনি দৌড় দেবেন। কারণ আপনি জানেন যে, আপনার পা ফেলার জন্যে ছয় ইঞ্চির চেয়ে বেশি জায়গার দরকার নেই। কারো পায়ের পাতাই ছয় ইঞ্চি চওড়া নয়। কিন্তু এই তক্তাটাই যদি একটি উঁচু বিল্ডিংয়ের ছাদ থেকে রাস্তার ঐ পারের একটি বিল্ডিংয়ের ছাদে লাগিয়ে দেয়া যায় আর বলা হয় যে, ভাই বা বোন! একটু আগে আপনি কী সুন্দর দৌড় দিয়েছিলেন-এবার দৌড় দিতে হবে না, আস্তে আস্তে টুক টুক করে হেঁটে যান। আপনি কী করবেন? প্রথমে সামনের দিকে তাকাবেন। দেখবেন যে, কত দূর? তারপরে নিচের দিকে তাকাবেন যে, কত উঁচুতে? তারপর মনে হবে যে, যদি পড়ে যাই? এক পা, দুই পা, তিন পা। ব্যস, পড়ে গিয়ে একেবারে আলুর দম হয়ে যাবেন।\n✦✦ প্রথমবার পারলেন, দ্বিতীয়বার পারলেন না কেন? কারণ প্রথমবার আপনার মনে কোনো প্রশ্নই জাগে নি, পড়ে যাওয়ার কোনো চিন্তাই আসে নি। দ্বিতীয়বার আপনার মনে প্রশ্ন ঢুকে গেছে, যদি পড়ে যাই? অথচ সার্কাসে আপনারা দেখেছেন, দড়ির ওপর দিয়ে ১২ বছরের কিশোর দৌড়ে চলে যাচ্ছে। সে পারছে, আপনি পারছেন না কেন? কারণ সে বিশ্বাস করছে যে, সে পারবে। আর আপনার মনে প্রশ্ন জেগে গেছে, যদি পড়ে যাই? আসলে আমাদের সবকিছুই আছে, অভাব শুধু বিশ্বাসের। আমরা নিজেদেরকে বিশ্বাস করতে পারি না। বিশ্বাস করতে পারি না যে, আমিও পারি। বিশ্বাস করতে পারি না যে, আমিও পারবো। যেদিন বিশ্বাস করতে পারবেন যে, আমিও পারি, সেদিন আপনার প্রতিটি যুক্তিসঙ্গত চাওয়া পাওয়ায় রূপান্তরিত হবে। বিশ্বাসই আপনাকে সাফল্যের পথে এগিয়ে নেবে।✦✦✦\nAdded an answer on July 10, 2019 at 3:37 am\nMostafa Tanvir Tusar\nAdded an answer on July 11, 2019 at 2:46 pm\nসম্পূর্ণ মনোযোগ সহকারে চেষ্টা। যাকে আমরা এককথায় অধ্যবসায় বলি।


নিজস্ব প্রতিবেদক : শিক্ষকদের প্রতি আহ্বান জানিয়ে শিক্ষামন্ত্রী ডা. দীপু মনি বলেছেন, ‘রক্ত দিতে হবে না। শুধু দেশটাকে একটু ভালোবাসুন।’\nরাজধানীর রমনা ইঞ্জিনিয়ার্স ইনস্টিটিউশন মিলনায়তনে শুক্রবার রংপুরের কারমাইকেল কলেজের প্রাক্তন ছাত্র সমিতির সাধারণ সভায় এ আহ্বান জানান তিনি।\nদীপু মনি বলেন, ‘সর্বোচ্চ মূল্য রক্ত দিয়ে অর্জিত আমাদের দেশের এ স্বাধীনতা। ত্রিশ লাখ মানুষ জীবন দিয়েছেন আমাদের এ স্বাধীনতার জন্য। শহীদেরা স্বপ্ন দেখেছিলেন একটি উন্নত ও সমৃদ্ধ জাতির। শেখ হাসিনার সরকার সেই উন্নত দেশ গড়ার লক্ষ্যে রূপকল্প ৪১ বাস্তবায়নে কাজ করছে।’\nতিনি বলেন, ‘দেশের প্রায় সব সেক্টরে ব্যাপক উন্নয়ন চলছে। আমাদের সব উন্নয়নই ব্যর্থ হয়ে যাবে যদি আমরা আমাদের সন্তানদের মানসম্মত শিক্ষা দিতে না পারি। কারণ শিক্ষা হলো সব কিছুর মূল। এ বিষয়ে শিক্ষকদের ভূমিকাই মুখ্য।’\nশিক্ষকদের উদ্দেশে শিক্ষামন্ত্রী বলেন, ‘রূপকল্প ৪১ বাস্তবায়নে আমাদের আর রক্ত দিতে হচ্ছে না, যেমনটা মুক্তিযুদ্ধে আমাদের বীর সেনানীরা দিয়েছিলেন। শুধু একটু দেশটাকে ভালোবাসুন। নিজের ওপর অর্পিত দায়িত্ব সঠিকভাবে পালন করুন।’\nতিনি বলেন, ‘অনেক সময় লক্ষ্য করা যায় শিক্ষকদের কাছে প্রাইভেট না পড়লে কিংবা কোচিং না করলে ফেল করিয়ে দেন, যা খুবই অনৈতিক। আমাদের এ সংস্কৃতি থেকে বের হয়ে আসতে হবে।’\nকারমাইকেল কলেজের প্রাক্তন ছাত্র সমিতির সভাপতি চৌধুরী খালেকুজ্জামানের সভাপতিত্বে সভায় আরও উপস্থিত ছিলেন কারমাইকেল কলেজের অধ্যক্ষ প্রফেসর ড. শেখ আনোয়ার হোসেন, স্বরাষ্ট্র মন্ত্রণালয়ের যুগ্ম সচিব ও কারমাইকেল কলেজের প্রাক্তন ছাত্র মো. জাহাঙ্গীর আলম প্রমুখ।\nসোনার দেশ গড়তে সোনার মানুষ লাগবে: শিক্ষামন্ত্রী\n← সবজির দাম আকাশ ছোঁয়া, পেঁয়াজে স্বস্তি\nওবায়দুল কাদের শঙ্কামুক্ত →


জোহরা সেহগাল: আনন্দে পরিপূর্ণ চিরসবুজ এক প্রাণ\n779 বার পড়া হয়েছে\nমনিরত্নমের ‘দিল সে’ সিনেমার ‘জিয়া জ্বালে’ গানটি যারা দেখেছেন তাদের কি প্রীতি জিনতার সাথে নৃত্যরত সেই হাস্যময়ী বৃদ্ধার কথা মনে আছে? বলছি জোহরা সেহগালের কথা। পরে তার জীবন আর কাজ নিয়ে পড়তে গিয়ে জেনেছি শুধু একজন খ্যাতিমান অভিনেত্রী ও নৃত্যশিল্পীই নন, জোহরা ছিলেন সাহস, সংগ্রাম আর প্রাণবন্ততার উজ্জ্বল অনুপ্রেরণা। আন্তর্জাতিক অঙ্গনে খ্যাতি পাওয়া জোহরা ১০২ বছর বয়সে মারা যাওয়ার আগপর্যন্ত ছিলেন প্রাণচাঞ্চল্য আর উদ্যমে ভরপুর।\nজীবনের কাছে হার না মানা জোহরা; ছবিসূত্রঃ scoopwhoop.com\n১৯১২ সালের ২৭ এপ্রিল, উত্তরপ্রদেশের এক অভিজাত মুসলিম পরিবারে জন্ম হয় জোহরার। পারিবারিকভাবে জোহরার নাম রাখা হয় সাহেবজাদি জোহরা বেগম মমতাজ উল্লাহ খান। অল্প বয়সেই মাকে হারান তিনি। মুসলিম পরিবারের কঠোর শাসনের মধ্য দিয়ে বড় হওয়া সত্ত্বেও তিনি ছিলেন টম বয়ের মতন দুরন্ত, আর ভালবাসতেন নাচ করতে। মায়ের শেষ ইচ্ছানুযায়ী ১৯২০ সালে পড়াশোনার উদ্দেশ্যে জোহরাকে পাঠিয়ে দেওয়া হয় লাহোরের কুইন্স মেরি গার্লস কলেজে। এখানকার পড়াশোনা শেষ করেই বন্ধুত্ব গড়েন নাচের সাথে। যে যুগে তিনি জন্মেছিলেন, সে সময়কার ভারতবর্ষের মেয়েরা মুখের উপর থেকে ঘোমটা সরানো তো দূরের কথা, বাইরের কোনো পুরুষের সামনেও আসতো না। সেখানে জোহরা সাহস করেছিলেন, ভেঙেছিলেন প্রথা।\nগুরু ও সহশিল্পী উদয়শংকরের সাথে; ছবিসূত্রঃ India Today\nভারতীয় নারী হিসেবে তিনিই প্রথম জার্মানির ড্রেসডেনের প্রখ্যাত নৃত্যশিল্পী ম্যারি উইগম্যানের ব্যালে স্কুল থেকে ব্যালে শেখেন। ইউরোপেই একদিন বিশ্বখ্যাত নৃত্যশিল্পী উদয়শংকরের ‘শিব-পার্বতী’ পরিবেশনায় মুগ্ধ হয়ে তার দলে যোগ দেওয়ার ইচ্ছা প্রকাশ করেন। উদয়শংকরও তাকে সানন্দে অভ্যর্থনা জানান। পরবর্তীতে জোহরা এই দলের সাথে পারফর্ম করেছেন জাপান, মিসর, আমেরিকা ও ইউরোপে, পেয়েছেন অগণিত মানুষের ভালোবাসা।\nস্বামী কামেশ্বর সেহগাল ও জোহরা সেহগাল; ছবিসূত্রঃ Times of India\nহিমালয়ের পাদদেশে অবস্থিত উত্তরাখণ্ডের আলমোরায় অবস্থিত উদয়শংকর ইন্ডিয়া সাংস্কৃতিক কেন্দ্রে নাচের শিক্ষক হিসেবে যোগ দেওয়ার পর তার পরিচয় হয় কামেশ্বর সেহগালের সাথে। কামেশ্বর একাধারে নৃত্যশিল্পী, চিত্রকর ও বিজ্ঞানসাধক ছিলেন। ইন্দোরের হিন্দু ঘরের ছেলে কামেশ্বরের সাথে জোহরার পরিচয়ের সম্পর্ক গড়ায় পরিনয়ে। কামেশ্বর জোহরার চেয়ে ৮ বছরের (মতান্তরে ১০ বছরের) ছোট ছিলেন। দুই পরিবারের অমতেই ১৯৪২ সালের ১৪ আগস্ট তারা বিয়ে করেন। বিয়ের অনুষ্ঠানে ভারতের স্বাধীনতা আন্দোলনের অন্যতম সংগঠক জওহরলাল নেহেরুর উপস্থিত থাকার কথা ছিল। কিন্তু বিয়ের ক’দিন আগেই ব্রিটিশ সেনাবাহিনী কর্তৃক নেহেরু গ্রেফতার হওয়ায় সেটি আর হয়ে ওঠেনি। তখন উপমহাদেশে চলছে হিন্দু-মুসলিম আলাদা করে দেশভাগের প্রস্তুতি, হিন্দু-মুসলিম দাঙ্গা চরমে। অন্যদিকে জোহরা আর কামেশ্বর আবদ্ধ হচ্ছেন সারা জীবনের বাঁধনে।\nসদা হাস্যময়ী জোহরা; ছবিসূত্রঃ Alechetron\nলাহোরে জোহরা প্রতিষ্ঠা করেছিলেন নিজের নাচ শেখানোর প্রতিষ্ঠান ‘জোহরা ড্যান্স ইন্সটিটিউট‘। কিন্তু সেখানকার দাঙ্গা-হাঙ্গামায় টিকতে না পেরে ১৯৪৫ সালে ফিরে আসেন ভারতে, কাজ শুরু করেন পৃথ্বী থিয়েটারে। পৃথ্বী থিয়েটারে তিনি মাসিক ৪০০ রুপি বেতনে কাজ নেন এবং পরবর্তী ১৪ বছর সমস্ত ভারতে থিয়েটার দলের সাথে পারফর্ম করার চুক্তিতে আবদ্ধ হন। ১৯৪৬ সালেই বলিউডে তার সর্বপ্রথম পদার্পণ ঘটে পরিচালক খাজা আহমেদ আব্বাসের হাত ধরে। সিনেমার নাম ‘ধারতি কে লাল’। একই বছর কাজ করেন চেতান আনান্দের ‘নিচা নগর’ সিনেমায়। এই ছবিতে সঙ্গীত পরিচালক হিসেবে কাজ করেন ভারতীয় শাস্ত্রীয় সঙ্গীতের আরেক দিকপাল রবিশঙ্কর। সর্বপ্রথম ভারতীয় সিনেমা হিসেবে এটি ফ্রান্সের কান চলচ্চিত্র উৎসবে সেরা বিদেশি ভাষার ছবি ক্যাটাগরিতে জিতে নেয় পাম ডি অর পুরস্কার। অভিনয়ের পাশাপাশি বলিউডে কাজ করেছেন কোরিওগ্রাফার হিসেবে। গুরু দত্তের ‘বাজি’ এবং রাজ কাপুরের ‘আওয়ারা’ এর মধ্যে উল্লেখযোগ্য।\nমেয়ে কিরণ সেহগালের সাথে; ছবিসূত্রঃ Hindustan Times\nতার জীবনের সবচেয়ে বড় আঘাতটি আসে ১৯৫৯ সালে। সেই বছর তার স্বামী কামেশ্বর মৃত্যুবরণ করেন। স্বামীর মৃত্যুর পর জোহরা মুম্বাই থেকে দিল্লীতে চলে আসেন এবং নব্য প্রতিষ্ঠিত নাট্য একাডেমীর পরিচালক হিসেবে যোগ দেন। ১৯৬২ সালে ড্রামা স্কলারশিপ পেয়ে দুই সন্তান সহ পাড়ি জমান লন্ডনে। তার মেয়ে কিরণ সেহগাল বর্তমানে একজন বিখ্যাত উড়িশি নৃত্যশিল্পী।\n‘তান্দুরি নাইটস’ সিনেমায় সহকর্মীদের সাথে; ছবিসূত্রঃ বলিউড গুগলি\nলন্ডনে থাকাকালীন ১৯৬৪-১৯৬৫ সালে তিনি কাজ করেন ‘ডক্টর হু’ সিরিজে। এছাড়াও বিবিসির টিভি সিরিজ ‘পাড়োসি’র ২৬টি এপিসোড উপস্থাপনাও করেন। জোহরা দ্য জুয়েল ইন ক্রাউন, তান্দুরি নাইটস এবং মাই বিউটিফুল লনড্রেট-এ বেশ কিছু গুরুত্বপূর্ণ ভুমিকায় অভিনয় করেছেন। ১৯৯০ এর মাঝামাঝি সময়ে তিনি ভারতে ফিরে আসেন, শুরু করেন আবৃত্তি। বিভিন্ন জায়গায় আবৃত্তির স্টেজ শো করেছেন প্রচুর, করেছেন থিয়েটার। তখন বয়স ৮০ ছুঁই ছুঁই।\nঅমিতাভের সাথে ‘চিনি কম’ সিনেমার একটি দৃশ্যে; ছবিসূত্রঃ Mens world India\nএরপর আবার কাজ শুরু করেন বলিউডে। কাজ করেছেন বলিউডের কয়েক প্রজন্মের নায়কদের সাথে। দেব আনন্দ, অশোক কুমার, অমিতাভ বচ্চন, পৃথ্বীরাজ কাপুরদের মতো প্রবীণ নায়ক থেকে শুরু করে নতুন গোবিন্দ, শাহরুখ, রণবীর কাপুরের সাথেও কাজ করেছেন। এছাড়াও ইংরেজি ভাষার বেশ কিছু ছবিতে অভিনয় প্রতিভার ছাপ রেখেছেন এই গুণী মানুষটি। এর মধ্যে ‘দ্য ভেনজান্স অফ শি’, ‘টেলস দ্যাট উইটনেস ম্যাডনেস’, ‘নেভার সে ডাই’, ‘বেন্ড ইট লাইক বেকহ্যাম’, ‘ভাজি অন দ্য বিচ’ অন্যতম। সর্বশেষ ২০০৭ সালে সঞ্জয় লীলা বানসালির ‘সাওয়ারিয়া’-তে কাজ করেছিলেন জোহরা।\nসাওয়ারিয়া সিনেমাতে জোহরা সেহগাল ও রণবীর কাপুর; ছবিসূত্রঃ The New York Times\nজোহরা ভালোবাসতেন জীবনকে। জানতেন কীভাবে রাখতে হয় হৃদয়ের দাবি। রক্ষণশীল পরিবার, তৎকালীন সমাজ, অর্থাভাব, স্বামীর মৃত্যু, বার্ধক্য, ক্যান্সার কোনো কিছুই তাকে দমাতে পারেনি। তিনি চলেছেন তার নিজের তৈরি রাস্তায়। স্বীকৃতি হিসেবে পেয়েছেন ভারতের রাষ্ট্রীয় সম্মান ‘পদ্মশ্রী’ ও ‘পদ্মবিভূষণ’ উপাধি।\nকারিনা কাপুর ও জোহরা সেহগাল; ছবিসূত্রঃ Bollywood Bubble\nবলিউডের ‘দ্য গ্র্যান্ড ওল্ড লেডি’ খ্যাত জোহরা ছিলেন সবার জন্য এক অনুপ্রেরণা। পরিচালক মহেশ ভাট বলেন “দশ বছর আগে একবার তাকে প্রশ্ন করেছিলাম, একটি শব্দে নিজের জীবনকে ব্যাখ্যা করুন। হাসিমুখে উত্তর দিয়েছিলেন ‘কৃতজ্ঞতা’।” অমিতাভ বচ্চনের মতে তাঁর প্রাণচাঞ্চল্য ছিল যেকোনো টিন এজারকে লজ্জা দেয়ার মতো। বলিউড অভিনেত্রী কারিনা কাপুর বলেন “আমি তাঁর মতো ক্যারিয়ার চাই। ৮০ বছর বয়সেও থাকতে চাই ক্যামেরার সামনে।”\nজন্মদিনে জোহরা সেহগাল; ছবিসূত্রঃ AMP. Outlook India\n২০১৪ সালের ১০ই জুলাই নয়াদিল্লীর ম্যাক্স হাসপাতালে শেষ নিঃশ্বাস ত্যাগ করেন জোহরা। জন্ম থেকে মৃত্যু পর্যন্ত তিনি ছিলেন একজন হার না মানা যোদ্ধা। ছোটবেলায় গ্লুকোমায় আক্রান্ত হওয়ায় বাঁ চোখে দেখতে পেতেন না। পরে অবশ্য বার্মিংহামের একটি হাসপাতালে এর চিকিৎসা করান। ১৯৯৪ এ ধরা পড়ে ক্যান্সার। জোহরা অতিক্রম করেছেন সকল বাধা-বিপত্তি। প্রমাণ করে গেছেন অদম্য প্রাণশক্তির কাছে কোনো কিছুই বাধা নয়। শুধু জীবনটাকে ভালোবাসতে জানতে হবে, একে জয় করে নিতে হবে।\nফিচার ছবিসূত্রঃ ichef.bbc.co.uk


সাংবাদিকতায় ঝুঁকি নাকি ঝুঁকির সাংবাদিকতা\nডেইলি সিলেট ডট কম :: প্রকাশিত হয়েছে : মার্চ ১, ২০১৭ | ৫:০১ অপরাহ্ন\nশাহ সুহেল আহমদ ::\nসাংবাদিকতায় যে ঝুঁকি নিয়ে কাজ করতে হয়, তা নতুন করে বলার কিছু নেই। কিন্তু এই ঝুঁকিটা যখন একজন সাংবাদিকের জীবন বিপন্ন করে তুলে এমনকি পৃথিবী থেকে বিদায়ই দিয়ে দেয় তখন এটাকে আর নির্যাতন বলা যায় না। ঝুঁকিটা যখন সাংবাদিকদের পেশাগত কাজে ভয়ের সৃষ্টি করে তখন এটা মুক্ত ও স্বাধীন সাংবাদিকতার চূড়ান্ত বাঁধা হয়ে দাঁড়ায়। আর বাংলাদেশে এখন এই অবস্থা চরম পর্যায়ে গিয়ে পৌঁছেছে।\nবাংলাদেশের সাংবাদিকতার অবস্থান আসলে সত্যি কোন্ পর্যায়ে তা ধারণা করে না বলে একটি পরিসংখ্যান দিলে স্পষ্ট হয়ে যাবে। সাংবাদিকদের অধিকার রক্ষায় সোচ্চার প্যারিসভিত্তিক বিশ্বের শীর্ষস্থানীয় সংগঠন রিপোর্টার্স উইদাউট বর্ডার্স ২০১৬ সালে গণমাধ্যমের স্বাধীনতা সূচক নিয়ে ১৮০টি দেশের মধ্যে একটি পরিসংখ্যান চালিয়েছে, যেখানে বাংলাদেশের অবস্থান গিয়ে ঠেকেছে ১৪৪-এ। ‘ওয়ার্ল্ড প্রেস ফ্রিডম ইনডেক্স-২০১৬’ শীর্ষক প্রতিবেদনে বলা হয়েছে, এই রেঙ্কিংয়ে আগের বছরের তুলনায় বাংলাদেশ ১৫ ধাপা পিছিয়েছে।\nশুধু এই পরিসংখ্যানই নয়, বিশ্বব্যাপী সাংবাদিক ও সাংবাদিকতা নিয়ে কাজ করে এমন অনেক সংস্থার পরিসংখ্যানেও বাংলাদেশের অবস্থা সূচনীয় হিসেবেই উঠে এসেছে। নিউইয়র্কভিত্তিক সংস্থা প্রোটেক্ট টু জার্নালিস্ট-এর তথ্য বলছে, বিশ্বব্যাপী সাংবাদিক হত্যাকারীদের দায়মুক্তির ক্ষেত্রে ২০১৬ সালে বাংলাদেশের অবস্থান ১১’তে (ভয়াবহতার তীব্রতায় উপর থেকে নিচে)। বাংলাদেশে রাষ্ট্রযন্ত্রের মাধ্যমে সাংবাদিকদের ওপর নির্যাতন, হয়রানি ও আক্রমণ আশঙ্কাজনকভাবে বেড়েছে বলে মনে করে যুক্তরাজ্যভিত্তিক সংগঠন আর্টিকেল-১৯। ২০১৫ সালে প্রকাশিত সংস্থাটির এক প্রতিবেদনে বলা হয়, ২০১৩ সালে বাংলাদেশে রাষ্ট্রযন্ত্রের মাধ্যমে সাংবাদিক নির্যাতনের হার ছিল ১২ দশমিক ৫ শতাংশ। এক বছরের ব্যবধানে ২০১৪ সালে এই হার হয়েছে ৩৩ দশমিক ৬৯ শতাংশ। এর প্রায় ২৩ শতাংশ নির্যাতনই হয়েছে পুলিশ, র‌্যাব ও গোয়েন্দা পুলিশের হাতে। প্রতিবেদনে উল্লেখ করা হয়, ২০১৪ সালে সাংবাদিকদের বিরুদ্ধে ঘটা সহিংস ঘটনার একটিরও বিচারের মাধ্যমে কাউকে দোষী সাব্যস্ত করে শাস্তি দেওয়ার তথ্য পাওয়া যায়নি। এসব ঘটনার মধ্যে মাত্র পাঁচটি ঘটনার তদন্ত শেষ করা হয়েছে। ২৭ শতাংশ ঘটনার তদন্ত প্রক্রিয়াধীন। আর প্রায় ৭০ শতাংশ ঘটনা আইনের আওতার বাইরে রয়েছে।\nএই যদি হয় অবস্থা, তবে সমাজ আর দেশের প্রকৃত অবস্থা তুলে ধরতে কতটুকু সাহস পাবেন সাংবাদিকরা? বিশেষ করে রাষ্ট্রযন্ত্র যখন নির্যাতনের অগ্রভাগে থাকে, তখন এসবের বিরুদ্ধে কেউ সরাসরি কথা বলতে পারে না। উদাহরণ হিসেবে সম্প্রতি ঘটে যাওয়া ঘটনার দিকে নজর দেয়া যাক। গত ২৬ জানুয়ারি রামপাল প্রকল্প বাতিলের দাবিতে তেল-গ্যাস-খনিজ সম্পদ রক্ষা জাতীয় কমিটির ডাকা অর্ধদিবস হরতাল চলাকালে বেসরকারি টেলিভিশন চ্যানেল এটিএন নিউজের ক্যামেরা পারসন আব্দুল আলীম ও রিপোর্টার এহসান বিন দিদারকে পুলিশ শাহবাগ থানার ভেতরে নিয়ে বেদম মারধর করে। এ ঘটনার ছবি গণমাধ্যম ও সামাজিক যোগাযোগ মাধ্যমে ছড়িয়ে পড়লে শুরু হয় ব্যাপক সমালোচনা। কিন্তু এ ঘটনার পর স্বরাষ্ট্রমন্ত্রী আসাদুজ্জামান খান কামাল কী বললেন! মন্ত্রী বললেন, পুলিশ সাংবাদিকদের নির্যাতন করে নি, মাঝেমধ্যে ধাক্কাধাক্কি হয়। স্বরাষ্ট্র মন্ত্রণালয়ের মতো স্পর্শকাতর ও দায়িত্বশীল একটা জায়গায় বসে এধরনের মন্তব্য কোনোমতেই দায়িত্বশীল বলে মনে হয় না। অবশ্য স্বরাষ্ট্রমন্ত্রী তার বক্তব্যের দুই দিন পর ঢাকার একটি অনুষ্ঠানে তার পূর্বের মন্তব্যের জন্যে দুঃখপ্রকাশ করেছেন।\nবাংলাদেশে পরমত সহিষ্ণুতা আশঙ্কাজনকভাবে কমে যাচ্ছে। সেই সাথে সাংবাদিকদের ঝুঁকি বহুগুণ বেড়েছে। আগে হুমকি দেয়া হতো, এখন আক্রমণ করা হয়, হত্যা করা হয়। রাষ্ট্র ক্ষমতায় যারা আছেন, তারা গণমাধ্যমকে প্রতিপক্ষ বা শত্রু মনে করেন। এ কারণে কোনো সম্পাদককে নিষিদ্ধ আর কারো বিরুদ্ধে ৮০টি মামলা হয়। সাংবাদিকের হাতে হাতকড়া, কোমরে রশি দিয়ে বাঁধা হয়। এসব ভয়-ভীতি মুক্ত সাংবাদিকতার জন্যে অনুকূল নয়।\nইদানিং বাংলাদেশসহ সারা বিশ্বে সাংবাদিক হত্যার পরিমাণও বেড়ে গেছে। সম্প্রতি ইউনেস্কোর ডিরেক্টর জেনারেলের ‘সেফটি অব জার্নালিস্টস অ্যান্ড দ্য ডেনজার অব ইমপিউনিটি’ শীর্ষক এক গবেষণায় প্রতিবেদনে বলা হয়েছে, গত ১০ বছরে বিশ্বে মোট ৮২৭ জন সাংবাদিককে হত্যা করা হয়েছে। এর মধ্যে ২০১৪-১৫ সালেই নিহত হয়েছেন ২১৩ জন। সংঘাতপূর্ণ এলাকায়ই সবচেয়ে বেশি সাংবাদিক হত্যার শিকার হন। এই প্রতিবেদনে সবচে আশঙ্কার বিষয় হচ্ছে, ৮২৭টি হত্যাকাণ্ডের মধ্যে মাত্র ৫৯টি দেশ ৪০২টি হত্যা মামলার বিষয়ে তথ্য দিয়েছে। নিষ্পত্তি হয়েছে ৬৩টি। তদন্ত চলছে ৩৩৯টির। আর ৪২৫টি মামলার বিষয়ে সদস্য দেশগুলো কোনো তথ্যই দেয়নি। সব মিলিয়ে সাংবাদিক হত্যায় বিশ্বব্যাপী ৯২ ভাগ মামলার নিষ্পত্তি হয় না।\nবাংলাদেশে সর্বশেষ হত্যার শিকার হন দৈনিক সমকালের শাহজাদপুর প্রতিনিধি আবদুল হাকিম শিমুল। এ হত্যাকাণ্ডের পর দেশব্যাপী সাংবাদিক ও মানবাধিকারকর্মীরা আন্দোলনে নামেন। সাগর-রুনী হত্যাকাণ্ডের ঘটনা তো মানুষ ভুলতেই বসেছে। অথচ এই ঘটনার রহস্যই উন্মুচিত করতে পারেনি কেউ। বছরে একদিন সাংবাদিকরা মনে করিয়ে দেন, আজ সাগর-রুনী হত্যা কাণ্ডের …এতো তম বর্ষ। এভাবে স্পর্ষকাতর একটি হত্যাকাণ্ডের তদন্ত যদি এতোদিনেও তদন্ত শেষ না হয়, তবে বাকিগুলোরে অবস্থা কোন পর্যায়ে, তা সহজেই অনুমেয়।\nসার্বিক অবস্থা বিবেচনায় বর্তমানে চরম ঝুঁকিপূর্ণ সময় পার করছেন সংবাদকর্মীরা। অভিন্ন মত পোষণ করেছেন সাংবাদিক নেতা, অপরাধ বিশ্লেষক এমনকি মানবাধিকার কর্মীরাও। তাদের মতে, বর্তমানে গণমাধ্যমকর্মীরা আক্রমণের টার্গেটে পরিণত হচ্ছেন। এই পরিস্থিতি থেকে উত্তরণে দোষীদের দ্রুত শাস্তি নিশ্চিতকরণসহ আপামর জনসাধারণকে সচেতন ও সোচ্চার হওয়ার আহ্বান জানাচ্ছেন তারা। তবে সেই সাথে সাংবাদিকদের মধ্যে তৈরি হওয়া অনৈক্য কমিয়ে এনে এক কাতারে দাঁড়ানোও কম জরুরি নয়।


বরিশাল সিটি করপোরেশন নির্বাচনে সুষ্ঠু ভোট নিয়ে শঙ্কা বিএনপি-জাপার, অমূলক দাবি আওয়ামী লীগের\n২০ ফেব্রুয়ারি ২০১৯, বুধবার ১২:০০:৩৮ এএম\n১০ জুলাই ২০১৮ ০৬:৫৩:১৫ পিএম মঙ্গলবার\nবরিশাল সিটি করপোরেশন নির্বাচনে\nসুষ্ঠু ভোট নিয়ে শঙ্কা বিএনপি-জাপার, অমূলক দাবি আওয়ামী লীগের\nফিরোজ মোস্তফা,বরিশাল ব্যুরো\nবরিশাল সিটি করপোরেশন নির্বাচনে প্রতীক বরাদ্দ পেয়েই প্রচারণা শুরু করেছেন প্রার্থীরা। মঙ্গলবার সকাল ১০টা থেকে উৎসবমুখর পরিবেশে রিটার্নিং কর্মকর্তার কার্যালয়ে ৬ মেয়র, ৯৪ সাধারণ কাউন্সিলর ও ৪৫ জন সংরক্ষিত কাউন্সিলর প্রার্থীর মাঝে প্রতীক বরাদ্দ দেন রিটার্নিং কর্মকর্তা মো. মুজিবুর রহমান। বিভিন্ন দলের ৬ মেয়র প্রার্থীর মাঝে আগে থেকে নির্ধারিত দলীয় প্রতীক বরাদ্দ দেওয়া হয়। সাধারণ ও সংরক্ষিত ওয়ার্ডে কোন প্রার্থী একক প্রতীক চাইলে তাদের সেই প্রতীক বরাদ্দ দেন রিটার্নিং কর্মকর্তা। তবে একই ওয়ার্ডে একাধিক প্রার্থী এক প্রতীক চাইলে তাদের মধ্যে লাটারির মাধ্যমে প্রতীক বরাদ্দ দেওয়া হয়। কোন কোন ওয়ার্ডে আবার সমঝোতার মাধ্যমে কোন কোন প্রার্থীকে তাদের পছন্দের প্রতীক ছেড়ে দেন প্রতিদ্বন্দ্বীরা।\nবেলা ১২টায় রিটার্নিং কর্মকর্তার কাছ থেকে বিএনপি’র প্রার্থী মজিবর রহমান সরোয়ারের পক্ষে ধানের শীষের প্রতীক গ্রহণ করেন মহানগর বিএনপি’র ভারপ্রাপ্ত সাধারণ সম্পাদক জিয়াউদ্দিন সিকদার জিয়া এবং সিনিয়র সহ সভাপতি মনিরুজ্জামান ফারুক।\nএরপরই আওয়ামী লীগের প্রার্থী সাদিক আবদুল¬াহর পক্ষে নৌকা প্রতীক গ্রহণ করেন মহানগর আওয়ামী লীগ সভাপতি গোলাম আব্বাস চৌধুরী দুলাল, সহ সভাপতি সাইদুর রহমান রিন্টু এবং মাহবুব উদ্দিন আহমেদ বীর বিক্রমসহ অন্যান্যরা।\nএছাড়া জাতীয় পার্টির ইকবাল হোসেন তাপস লাঙ্গল, কমিউনিস্ট পার্টির এ কে আজাদ কাস্তে, বাসদের ড. মনিষা চক্রবর্তী মই এবং ইসলামী আন্দোলন বাংলাদেশের প্রার্থী মওলানা ওবায়দুর রহমান মাহবুব হাত পাখা প্রতীক বরাদ্দ পান।\nপ্রতীক বরাদ্দ পাওয়ার পরই রিটার্নিং কর্মকর্তার কার্যালয় থেকে মিছিল নিয়ে নির্বাচনী প্রচারণা শুরু করেন বাসদের ডা. মনিষা চক্রবর্তী।\nদুপুর ১টায় নগরীর সদর রোডের দলীয় কার্যালয় চত্বরে নেতাকর্মীদের ধানের শীষের শে¬াগানের মধ্য দিয়ে প্রচারণা শুরু করেন বিএনপি’র প্রার্থী মজিবর রহমান সরোয়ার। যদিও তিনি দলীয় কার্যালয়ে মহান সৃষ্টিকর্তার নামে দোয়া-মোনাজাতের মাধ্যমে আনুষ্ঠানিক প্রচারণা শুরুর কথা বলেন।\nবিকেল সাড়ে ৪টায় নগরীর অক্সফোর্ড মিশন রোডে নির্বাচনী কার্যালয় উদ্ধোধনের মাধ্যমে প্রচারণা শুরুর কথা বলেছেন জাতীয় পার্টির মেয়র প্রার্থী ইকবাল হোসেন তাপস।\nএদিকে সন্ধ্যা সাড়ে ৭টায় নগরীর ৩০টি ওয়ার্ডে একযোগে নৌকার মিছিলের মাধ্যমে সাদিক আবদুল¬াহ’র প্রচারণা শুরু করা হবে বলে জানিয়েছেন দলের মূখপাত্র গোলাম আব্বাস চৌধুরী দুলাল।\nপ্রতীক বরাদ্দ পাওয়ার পর বিএনপি, জাতীয় পার্টি, কমিউনিস্ট পার্টি ও বাসদের মেয়র প্রার্থী সুষ্ঠু ভোট নিয়ে শঙ্কা প্রকাশ করলেও তাদের অভিযোগ অমূলক বলে দাবি করেছে আওয়ামী লীগ। অভিযোগ করা তাদের অভ্যাস হয়ে গেছে বলেও জানিয়েছেন আওয়ামী লীগের মূখপাত্র গোলাম আব্বাস চৌধুরী দুলাল।\nএদিকে সুষ্ঠু ভোটের জন্য নির্বাচন কমিশন সব ধরনের চেষ্টা চালিয়ে যাচ্ছে বলে জানিয়েছেন রিটার্নিং কর্মকর্তা মো. মুজিবুর রহমান।


সাকিব আল হাসান: বাংলাদেশের জয়ের মূল নায়ক\nক্লাসের ফার্স্ট বয়ের কাছ থেকে শিক্ষক, শিক্ষাপ্রতিষ্ঠান সবমসময় ভালো কিছু আশা করবে। একই ক্লাসের অন্য স্টুডেন্ট কোনোরকমে পাস করে গেলেও কেউ খুব বেশি মাথা ঘামায় না। কিন্তু ক্লাসের ফার্স্ট বয় যখন একটা এক্সামে ফার্স্ট ক্লাস না পেয়ে সেকেন্ড ক্লাস পায়, তখন সবাই তাকে চিন্তিত হয়ে পড়ে। ক্লাসের ফার্স্ট বয়ের প্রত্যেক বিষয়েই ভালো দখল থাকতে হবে। ক্লাসের অন্য স্টুডেন্টদের মতো নির্দিষ্ট কয়েক বিষয়ে জ্ঞান থাকলেও তার চলবে না। তার সব বিষয়েই যেন জ্ঞান থাকতে হবে- এমন একটি ধারণা সকলের। নির্দিষ্ট কয়েকটি বিষয়ে জ্ঞান থাকলেও জীবনে উন্নতি করা যায়, কিন্তু তাকে নিয়ে সবার প্রত্যাশা অনেকটাই আকাশছোঁয়া!\nসাকিব আল হাসান; Image Source – Zimbio\nসাকিব আল হাসান হলেন বাংলাদেশের ক্রিকেটের ফার্স্ট বয়। তার শুধুমাত্র এক বিভাগে ভালো খেললে চলবে না। তার কাছেও সবার প্রত্যাশা একটু বেশিই। বর্তমানে সাকিব আল হাসানের ফর্ম খুব একটা ভালো যাচ্ছে না। কিছুদিন ধরে তিনি যেন আর তার ফর্মে নেই! যদি একজন ব্যাটসম্যান এক ম্যাচে খারাপ ব্যাটিং করে, তাহলে আরেকজন পুষিয়ে দিতে পারে। বোলারদের ক্ষেত্রেও তা। কিন্তু সাকিব আল হাসান যদি এক ম্যাচে স্বরূপে না থাকেন, তাহলে একইসাথে একজন বোলার এবং একজন ব্যাটসম্যানের অভাববোধ করে বাংলাদেশ। যদি শুধুমাত্র পরিসংখ্যান দিয়ে ব্যাখ্যা করতে চাই তাহলে সাকিব আল হাসানের পক্ষে কথা বলার জন্য অনেক পরিসংখ্যান আছে।\nসাকিব আল হাসান কতদিন ধরে ফর্মে নেই? এইতো বাংলাদেশের হয়ে টেস্ট ম্যাচে তিনি শ্রীলঙ্কার বিপক্ষে ১১৬ রানের দুর্দান্ত ইনিংস খেলেছেন। এবং ম্যাচে ৬ উইকেট শিকারও করেছেন। তার মধ্যে দ্বিতীয় ইনিংসে চার উইকেট নিয়ে শ্রীলঙ্কার ব্যাটিং লাইনআপে ধ্বস নামান তিনি। ম্যাচ সেরা হওয়ার বড় দাবিদারও ছিলেন তিনি। তামিম ইকবাল ম্যাচজয়ী ইনিংস খেলে ম্যাচ সেরার পুরস্কার জিতে নেন। দুই ম্যাচের টেস্ট সিরিজে সাকিব আল হাসান ম্যান অব দ্য সিরিজ নির্বাচিত হন।\nশ্রীলঙ্কার বিপক্ষে অসাধারণ শতক হাঁকানোর পর উদযাপন করছেন সাকিব; Image Source – Pattaya Mail\nএবার আসা যাক টি-টুয়েন্টিতে। বাংলাদেশ শেষ টি-টুয়েন্টি ম্যাচ খেলেছে শ্রীলঙ্কার বিপক্ষে। সেই ম্যাচে সাকিব আল হাসান ব্যাট হাতে ৩৮ রান এবং বল হাতে তিন উইকেট শিকার করে ম্যাচ সেরার পুরস্কার জিতে নিয়েছেন। তামিম ইকবাল ভালো ব্যাটিং করলে বাংলাদেশ ভালো সংগ্রহ পায়। মুস্তাফিজুর রহমান এবং মাশরাফি বিন মর্তুজা ভালো বোলিং করলে বাংলাদেশ প্রতিপক্ষকে অল্প রানে গুটিয়ে দেয়। কিন্তু সাকিব আল হাসান ভালো খেললে বাংলাদেশ একইসাথে ভালো সংগ্রহ করতে এবং প্রতিপক্ষকে অল্প রানে আটকে রাখতে সক্ষম হয়। বাংলাদেশের জয়-পরাজয়ের পার্থক্য যে এখন তিনিই গড়ে দেন। ক্যারিয়ারের বেশিরভাগ সময়ে সাকিব আল হাসান ব্যাট হাতে ব্যর্থ হলে বল হাতে পুষিয়ে দিতেন। তাই কখনওই তার পারফরমেন্স নিয়ে খুব একটা কথা উঠেনি। শুরু থেকেই তিনি ছিলেন বিশ্বসেরা।\nগত দুই বছরে বাংলাদেশ ওডিআই ক্রিকেটে অনেক উন্নতি করেছে। জয় পেয়েছে বড় বড় দলগুলোর বিপক্ষে। কিন্তু এই সময়ে সাকিব আল হাসান মাত্র একটি ম্যাচে ম্যাচ সেরার পুরস্কার জিতেছিলেন। তাও আবার আফগানিস্তানের বিপক্ষে। তার মানে এই না যে, সাকিব আল হাসান খারাপ খেলেছেন। গুরুত্বপূর্ণ সময়ে তার অবদানের কারণেই বাংলাদেশ শেষপর্যন্ত ফলাফল নিজেদের অনুকূলে আনতে পেরেছে। বাংলাদেশ সর্বশেষ ওডিআই ম্যাচ জিতেছে ত্রিদেশীয় সিরিজে নিউজিল্যান্ডের বিপক্ষে। সেখানে উল্লেখ থাকবে তামিম, সাব্বিরের ফিফটি এবং রিয়াদ, মুশফিকের ফিনিশিংয়ে জয় পেয়েছে বাংলাদেশ। হ্যাঁ, ঠিক এমনটাই হয়েছে। এই জয়ে সাকিব আল হাসানের অবদান আর কী? শেষদিকে বাংলাদেশের জন্য বিপদজনক হতে পারতো এমন দুই কিউই ব্যাটসম্যান কোরি অ্যান্ডারসন এবং মিচেল স্যান্টনারকে দ্রুতই প্যাভিলিয়নে ফেরান। এরপর ব্যাট হাতে ভুল সময়ে ভুল শট খেলে আউট হলেও ১৯টি মূল্যবান রান করে গিয়েছেন।\nকয়েক বছর আগেও সাকিব আল হাসান ছিলেন বাংলাদেশের একমাত্র ভরসা। তার সাথে যেদিন তামিম, মুশফিকরা জ্বলে উঠতো তখন বাংলাদেশ জয় পেতো। আর বর্তমানে সাকিব আল হাসানের সাথে আছে আরও বেশ কয়েকজন ম্যাচ উইনার। তামিম নিয়মিত ভালো খেলছেন। সাব্বির, সৌম্য, মুস্তাফিজের দিনে বাংলাদেশ যেকোনো দলকে উড়িয়ে দিতে পারেন। কিন্তু সাকিব আল হাসানের ফর্মে থাকাটাও খুব জরুরি। তার ঠিকঠাক অংশগ্রহণ ছাড়া যে তীরে এসে তরী ডুববে!\nএই বছরের শুরুতে নিউজিল্যান্ডের কন্ডিশনে নিউজিল্যান্ডের বিপক্ষে টেস্ট সিরিজ নিয়ে অনেকেরই নানান প্রশ্ন ছিল। বাংলাদেশি ব্যাটসম্যানরা পারবে তো কিউই পেসারদের সামনে দাঁড়াতে? সব কৌতূহল উড়িয়ে দিয়ে ওয়েলিংটন টেস্টে সাকিব আল হাসান খেললেন ২১৭ রানের ইনিংস। টেস্ট ক্রিকেটে এটিই বাংলাদেশি ব্যাটসম্যানদের সেরা ব্যক্তিগত ইনিংস। ম্যাচের দ্বিতীয় ইনিংসে তিনিই কাণ্ডজ্ঞানহীন শটে কোনো রান না করে প্যাভিলিয়নে ফেরেন। যার ফলে খুব ভালো অবস্থানে থেকেও বাংলাদেশকে শেষপর্যন্ত হারতে হয়েছিল।\nকিউইদের বিপক্ষে ক্যারিয়ারের প্রথম ডাবল সেঞ্চুরি হাঁকান সাকিব; Image Source – The Express Tribune\nবাংলাদেশ গত বছর টেস্ট ক্রিকেটে ইংল্যান্ডকে পরাজিত করে। ইংল্যান্ডের বিপক্ষে ঐতিহাসিক জয়ে ম্যাচ উইনারদের তালিকায় নাম থাকবে মেহেদি হাসান মিরাজ এবং তামিম ইকবালের নাম। থাকারই কথা। একজন ম্যাচে ১২ উইকেট শিকার করেছেন, আরেকজন হাঁকিয়েছেন শতক। এই ম্যাচেও সাকিবের অবদান না থাকলে হয়তো ফলাফলটা অন্যরকম হতে পারতো। দ্বিতীয় ইনিংসে মূল্যবান ৪১ রান করার পর ইংল্যান্ড দ্বিতীয় ইনিংসে ব্যাট করতে আসলে জো রুট এবং বেন স্টোকসের মতো বিপদজনক ব্যাটসম্যানকে সাজঘরে তিনিই ফেরান।\nবেন স্টোকসকে স্যালুট দিয়ে বিদায় জানাচ্ছেন সাকিব; Image Source – Newsin.Asia\nবাংলাদেশের ক্রিকেটে পরিবর্তনের হাওয়া লেগেছে ২০১৫ সালের বিশ্বকাপের পর থেকে। এরপরে সাকিব আল হাসান প্রায় ত্রিশটি একদিনের ম্যাচ খেললেও ম্যাচ সেরা মাত্র একটিতে। এই সময়ের মধ্যে সাকিব আল হাসান কিন্তু খুব একটা খারাপ খেলেননি। ২০১৫ বিশ্বকাপের আগে সাকিব আল হাসান ওডিআইতে ১৪বার ম্যাচ সেরার পুরস্কার জিতেছিলেন। কারণ তখন বাংলাদেশ ম্যাচ জিতলেই সাকিব থাকতেন তার নায়ক। বিশ্বকাপের পর জয়ের নায়কদের তালিকায় আরও কয়েকজনের নাম উঠে এসেছে। বিশ্বকাপের পর পাকিস্তানকে বাংলাদেশ হোয়াইটসওয়াশ করলো। সেখানে সাকিব আল হাসানের খুব বেশি দরকার পড়েনি। কিন্তু সাকিব ঠিকই দলের জয়ে অবদান রেখেছেন। তিন ম্যাচে তার ঝুলিতে পাঁচ উইকেট। দুই ইনিংস ব্যাটিং করার সুযোগ পেয়ে ৩১ এবং ৭* রানের ইনিংস খেলেছেন।\nসিরিজের একমাত্র টি-টুয়েন্টিতে সাব্বির রহমান ৫১* রান করে ম্যাচ সেরার পুরস্কার পেয়েছিলেন ঠিকই। কিন্তু এই ম্যাচেও জয়ের কারিগর সাকিব আল হাসান। বল হাতে চার ওভারে মাত্র ১৭ রান খরচ করার পর খেললেন ৪১ বলে ৫৭* রানের অসাধারণ ইনিংস। পাকিস্তানের সিরিজের পর বাংলাদেশ সফরে আসে ভারত। মুস্তাফিজের বোলিং তোপে প্রথম ওডিআইতে জয় পায় বাংলাদেশ। সেখানে সাকিব আল হাসানের কন্ট্রিবিউশন কী? ব্যাট হাতে ৫২ রানের ইনিংস খেলার পর ভারতের অধিনায়ক ধোনির উইকেট সহ দুই উইকেট শিকার করেন তিনি। সিরিজের দ্বিতীয় ওডিআইতে ভারতের দেওয়া ২০০ রানের লক্ষ্যে ব্যাট করতে নেমে ৯৮ রানে তিন উইকেট হারিয়ে বসে বাংলাদেশ। সেখান থেকে ৫১* রানের ইনিংস খেলে দলকে জয়ের বন্দরে নিয়ে যান তিনি।\nভারতের বিপক্ষে বাংলাদেশকে ম্যাচ জিতিয়ে মাঠ ছাড়ছেন সাকিব; Image Source – Espn Cricinfo\nপরের সিরিজ অনুষ্ঠিত হয় দক্ষিণ আফ্রিকার বিপক্ষে। সাকিব আল হাসান প্রথম ওডিআইতে ৪৮ রান করে আম্পায়ারের ভুল সিদ্ধান্তে আউট হলে বাংলাদেশ আর লড়াই করার মতো পুঁজি পায়নি। পরের ম্যাচে বাংলাদেশ জিতলেও সাকিবের খুব একটা প্রয়োজন হয়নি। সিরিজ নির্ধারণী শেষ ম্যাচে ঠিকই দলের জয়ে অবদান রাখেন। দক্ষিণ আফ্রিকার দুই সেরা ব্যাটসম্যান হাশিম আমলা এবং ফাফ ডু প্লেসিসকে আউট করার পর মিডল অর্ডার ব্যাটসম্যান বেহারদিনকেও ফেরান তিনি। যার কারণে সাউথ আফ্রিকা স্কোর বোর্ডে বড় সংগ্রহ যোগ করতে পারেনি। পরিসংখ্যান দিয়ে সাকিব আল হাসানকে বিবেচনা করতে গেলে বেশিরভাগ সময় পরিসংখ্যান সাকিবের পক্ষেই কথা বলবে।\nসাকিব আল হাসান ও তার অফ ফর্ম\nএবার আসা যাক সাকিব আল হাসান ঠিক কতটা অফ ফর্মে আছেন। হ্যাঁ, সাকিব আল হাসান বর্তমানে নিজের সেরা ছন্দে নেই। টেস্ট ক্রিকেটে চলতি বছরে সাকিব আল হাসান ৫৫.০০ ব্যাটিং গড়ে করেছেন ৫৫০ রান। শুধুমাত্র চলতি বছরেই না। সাকিব আল হাসান টেস্ট ক্রিকেটে নিয়মিত রান পাচ্ছেন গত চার-পাঁচ বছর ধরে। গত বছর বাংলাদেশ মাত্র দুটি টেস্ট ম্যাচ খেলে। সেটা বাদ দিলে ২০১৫ সালে সাকিবের টেস্ট ক্রিকেটে ব্যাটিং গড় ৫৮.৮০। ২০১৪ সালে ব্যাটিং গড় ৪৭.১১, ২০১৩ সালে ৪৫.০০, ২০১২ সালে ৫১.২৫ এবং ২০১১ সালে ৫০.১১। তার মানে সাকিব আল হাসান ঠিকই প্রতি বছর রান পাচ্ছেন। তাহলে সাকিব আল হাসান নিজের সেরা ছন্দে নেই কেন বলা হলো! এই বছর টেস্ট ক্রিকেটে সাকিব আল হাসান ৫৫০ রান করেছেন। তার দায়িত্ব কিন্তু এখানেই শেষ নয়। ক্লাসের ফার্স্ট বয় তিনি। সব বিষয়েই সমান দখল থাকতে হবে। কিন্তু চলতি বছরে তিনি পাঁচটি টেস্ট ম্যাচে তিনি শিকার করেছেন মাত্র ১৭ উইকেট। ২০১৫ সালে তার ব্যাটিং গড় ৫৮.৮০! নিঃসন্দেহে খুবই ভালো। কিন্তু তিনি সেই বছর ছয় ইনিংস বল করে শিকার করেছেন মাত্র সাত উইকেট। প্রতি উইকেটের জন্য বল করেছেন ১০২টি! এবং গড়ে রান খরচ করেছেন ৭০.৫৭। সাকিব আল হাসান গত কয়েক বছর ধরেই টেস্ট ক্রিকেটে বল হাতে সেরা ছন্দে নেই।\nওডিআইতে চলতি বছর ব্যাট হাতে নিষ্প্রভ সাকিব আল হাসান; Image Source – Cricket Australia\nটি-টুয়েন্টি ক্রিকেটে অবশ্য দলের প্রয়োজনে তাকে ফর্ম হারাতে হয়েছিল। কিন্তু তার মতো বিশ্বমানের ক্রিকেটারের কাছে শুধুমাত্র ব্যাটিং পজিশনের কারণে ফর্ম হারানো বড্ড বেমানান। সাকিব আল হাসান ২০১২ সাল থেকে ২০১৫ সাল পর্যন্ত টি-টুয়েন্টি ক্রিকেটে তিন নাম্বার ব্যাটিং পজিশনে ব্যাট করেছেন। এই পজিশনে তিনি বেশ সফল ছিলেন। ১৬ ম্যাচে পাঁচটি ফিফটির সাহায্যে ৩৭.০৭ ব্যাটিং গড়ে করেছেন ৫১৯ রান। রান। ক্যারিয়ারের স্ট্রাইক রেইটের চেয়েও তিন নাম্বার পজিশনে তার স্ট্রাইক রেট বেশি। টি-টুয়েন্টি ক্রিকেটে প্রথম সারির চার ব্যাটসম্যানের উপরেই ম্যাচের ফলাফল নির্ভর করে। সেখানে সাকিব আল হাসান বর্তমানে পাঁচে বা চারে ব্যাট করছেন। পাঁচে তিনি ১৫ ইনিংস ব্যাটিং করে ১০.৮০ ব্যাটিং গড় এবং ৯৪.১৮ স্ট্রাইক রেইটে মাত্র ১৬২ রান করেছেন।\nবল হাতে মোটেও ভালো সময় যাচ্ছেনা সাকিবের, চলতি বছরে ৭টি ওডিআইয়ের মধ্যে তিনটিতেই উইকেট শূন্য; Image Source – Getty Images\nসাকিব আল হাসান কতটা অফ ফর্মে আছেন সেটা তার ওডিআই ক্রিকেটের বোলিং পারফরমেন্স দেখেই আন্দাজ করা যায়। এ বছর এখন পর্যন্ত নয়টি একদিনের ম্যাচ খেলেছেন তিনি। তার মধ্যে সাত ইনিংস বল করে চার ইনিংসেই ছিলেন উইকেট শূন্য। ব্যাট হাতে শ্রীলঙ্কার বিপক্ষে দুটি অর্ধশতক ছাড়া তার ব্যাটিং গড় মাত্র ২৯.১৪। গত বছর ওডিআই ক্রিকেটে তার ব্যাটিং গড় আর কম ছিল। মাত্র ২৮.০০ গড়ে রান করেছিলেন তিনি। বাংলাদেশের জয়-পরাজয়ে সাকিব আল হাসান কতটা ভূমিকা পালন করেন সেটা তার ক্যারিয়ারের পরিসংখ্যান দেখলেই বোঝা যাবে।\nসাকিব আল হাসান খেলেছেন এমন আটটি টেস্ট ম্যাচে জয় পেয়েছে বাংলাদেশ। সেই আট ম্যাচে সাকিব আল হাসান ৪৮.৮০ ব্যাটিং গড়ে ৭৩২ রান করেছেন। বল হাতে ছিলেন আরো বেশি ভয়ংকর, এই আট ম্যাচে শিকার করেছেন ৪৬টি উইকেট। সাকিব আল হাসান শূন্য রানে আউট হয়েছেন এমন টেস্টে বাংলাদেশ কখনও ড্র পর্যন্ত করতে পারেনি। বাংলাদেশ ড্র করেছে এমন ম্যাচে সাকিবের ব্যাটিং গড় ৫২.২০। একদিনের আন্তর্জাতিক ক্রিকেটেও সাকিব আল হাসানের ব্যাটে-বলে চড়েই জয় পেয়েছে বাংলাদেশ। সাকিব আল হাসান ১৭৫টি ওডিআই ম্যাচ খেলেছেন। তার মধ্যে বাংলাদেশ ৭৮টি ম্যাচে জয় পেয়েছে। বাংলাদেশের হয়ে সর্বোচ্চ জয় পাওয়া ক্রিকেটার তিনিই।\nমুশফিকুর রহিম বাংলাদেশের ৭৭টি জয়ে দলে ছিলেন। সাকিব আল হাসান এই ৭৮ ম্যাচে ৪৮.৫৮ ব্যাটিং গড়ে ২,৪২৯ রান করেছেন এবং ১২০টি উইকেট শিকার করেছেন। আন্তর্জাতিক টি-টুয়েন্টি ক্রিকেটে সাকিব আল হাসান খেলেছেন এমন ১৯টি ম্যাচে জয়ে পেয়েছে বাংলাদেশ। এই ১৯টি জয়ে সাকিবের ব্যাট হাতে অবদান ৩২.৭৬ ব্যাটিং গড়ে ৪২৬ রান এবং ৩১টি উইকেট।\nবাংলাদেশের জয়-পরাজয়ে সাকিব বড় একটা ভূমিকা পালন করেন। তাই সাকিব যত দ্রুত সম্ভব ব্যাটে বলে নিজের চেনা রূপে ফিরতে পারবেন দলের জন্য ততোটাই ভালো। সাকিব যদি ফর্মে থাকেন তাহলে বাংলাদেশের যেমন দ্বিগুণ লাভ হয়, তেমনি সাকিবের অফ ফর্মে বাংলাদেশ দ্বিগুণ পিছিয়ে যায়। সাকিবের ঠিকঠাক অংশগ্রহণ না থাকলে তীরে এসে তরী ডুবার ঘটনা ঘটবে।


চার বছর বয়সী পরিবেশকর্মী | শেষ পাতা | দেশ রূপান্তর\nচার বছর বয়সী নিনা গোমেজ ব্রাজিলের রিও ডি জেনিরোতে মা-বাবার সঙ্গে থাকে। ছোট্ট নিনার প্রিয় কাজ শহরের প্রায়া ভেরমেলহা সৈকতের সাগর থেকে প্লাস্টিক পরিষ্কার করা। বাবা-মেয়ে প্রায় প্রতিদিনই ডাইভিংয়ের পোশাক পরে গুয়ানাবারা বের দূষিত পানিতে প্যাডলবোর্ডে চেপে প্লাস্টিক কুড়োতে যায়।\nনিনার বাবার মতে, নিনা রীতিমতো একজন পরিবেশরক্ষী, সে সাগরকে সুরক্ষিত রাখছে। নিনাকে প্রশ্ন করা হয় কেন সে সাগর থেকে প্লাস্টিক কুড়োয়? জবাবে সে বলে, এটা না করলে তো মাছ আর কচ্ছপেরা সবাই মরে যাবে!\nজাতিসংঘের পরিবেশবিষয়ক সংস্থা ইউএনইপির মতে, প্রতি বছর গড়ে ১১ মিলিয়ন টন প্লাস্টিক বর্জ্য সাগরে গিয়ে পড়ে। এর ফলে বিপন্ন হচ্ছে সাগরের প্রাণিজগতের স্বাভাবিক জীবন।\nনিনার বাবা রিকার্দো গোমেজ ২০১৭ সালে একটি তথ্যচিত্র বানিয়েছিলেন, যার বিষয়বস্তু ছিল গুয়ানাবারা বের পানির নিচের দুনিয়া। তিনি জানান, তার কন্যার জন্মের পরই তিনি উদ্বুদ্ধ হন ইন্সতিতুতো মার উবানো প্রতিষ্ঠানটি চালু করতে, যেখানে তিনি ও আরও অনেকে মিলে সাগরের নানা সংকট মোকাবিলার উপায় খোঁজেন।\nপরিবেশ রক্ষা নিনার জন্য শুধু বাবার কাছে শেখা সামাজিক দায়বদ্ধতার পাঠ নয়, সৈকত থেকে কুড়িয়ে আনা নানা ধরনের ঝিনুক হয়ে উঠেছে তার দৈনন্দিন জীবনের খেলার সাথিও।\nরিকার্দোর স্বপ্ন, নিনা বড় হয়ে তার আশপাশের জগতের জন্য উদাহরণ হয়ে উঠুক। তিনি বলেন, যে শিশুরা কংক্রিটের জঙ্গলে বড় হয়, তাদের পক্ষে সাগরের, প্রকৃতির রক্ষক হয়ে ওঠা কঠিন।\nতিনি চান যে নিনার এই ভূমিকা ব্রাজিলের সাধারণ জনগণের মনে প্রকৃতি ও পরিবেশ সুরক্ষা নিয়ে আলোচনার অনীহা দূর করতে সাহায্য করবে।\nআফগান সীমান্তের ৯০% তালেবানদের দখলে